Eilved sul a Goareiz - an-overenn-santel\nEilved sul a Goareiz\nLaret ho-pes deom, Aotrou Doué, chelaou ho Mab karetan ; groeit ma kaveem én ho komz ar magadur en-des hoant anehon or fé. Elsé, é vo glan a-walh or sell aveid gwéled ho kloér.\nPennad tennet a livr ar Heneliezh\nEn amzér-hont, é komzé an Aotrou Doué de Abraham én ur weledigezh. Ean er hasas ér méz ha laras dehon :\n« Sellet doh an èbr ha kontet ar steredennoù, mar gellet ».\nHa ean a zisklérias :\n« elsé é vo ho ligné ».\nAbram en-des bet fé én Aotrou Doué, hag én arbenn d’an dra-sé, éma bet laret dén just ged an Aotrou Doué.\nHa ean a laras hoah :\n« Me zo an Aotrou, me em-es ho tennet a gér Our é bro Kaldé aveid gober ahanoh perhenn ar vro-man ».\nAbram a reskondas :\n« Aotrou, men Doué, penaos é ouiein mé ma on-mé perhenn dehi ? »\nAn Aotrou Doué a laras dehon :\n« Kemeret aveidon-mé un añnoér, unan tri blé, ur haor tri blé, ur maout tri blé, un durhunell ha ur glommig ».\nAbram a geméras oll al loned-sé, o rannas é diù lodenn, hag o lakas beb hanterenn an eil dirag é gilé ;\nMes ne rannas ket al laboused.\nEl ma tiskenné an éned-preih àr ar horvoù, o chouein a hras Abram.\nDe guzh héol, é kouéhas àr Abram ur housk ponner hag un ankin spontus.\nUr wezh ma oé oeit de guzh an héol, deit téolded tiù.\nNezé, éh es bet gwélet un tan braz lan a voged hag ur flammenn é tremén étré an hanterennoù loned.\nAn dé-sé, en-des an Aotrou Doué groeit un emgleù ged Abram én ul lared :\n« D’ho ligné, é rein ar vro-man, adal Goah an Ejipt dedal Stér-braz an Eufrat ».\nAn Aotrou Doué é me sklerdér ha me salvedigezh\nAn Aotrou Doué é me sklerdér ha me salvedigezh :\nPiù a hellehen-mé doujein ?\nDoué é men diwennour :\nDirag più é krenehen-mé ?\nChelaouet, men Doué boéh me fedenn a saù trémazoh ;\nHo-peet truhé dohein ha deit d’em sekour.\nLaret em-es deoh a galon :\nmen daoulagad en-des ho klasket\nhwi mem é, o men Doué, a glaskein perpet gwéled\nNe zistroeit ket ho taoulagad azohon\nHa ne bellet ket doh ho servitour ho kounnar\nN’em laosket ket heb me sekour.\nMe gred é tei dein gwéled madoù an Aotrou Doué é bro ar ré a viù.\nO m’inéan, lak ah fians én Aotrou Doué ;\nKemér nerh ha konfort,\nHa lak ah gonfians énnon\nPennad tennet a lihér Sant Paol d’ar gristenion a Filip.\nkeméret skwir diàrnon, ha sellet mad doh ar ré a jaoj o buhé doh ar péh a-hues gwélet genein. Rag boud a zo éleizh, komzet em-es deoh anehé liès, me gomz hoah anehé breman, an dar é men daoulagad, boud a zo éleizh hag a viù èl énéberion de groéz Jézus-Krist : ar ré-sé a ia de goll àrlerh ar vuhé-man ; n’o-des kén doué meid o hov ; ind a lak o gloér én traoù a hra méh, hag oll o sonjoù a zo aveid an douar.\nMes aveidom-ni, or gwir bro a zo én néan : a énno é hortam ma tei or Salvér Jézus-Krist aveid reneùein or horv, breman é stad ken izéleg, hag en troein de voud hanval doh é gorv glorius, dré ar gelloud en-des de lakad peb tra de blégein dehon.\nRagsé, mem bredér a garanté, hwi me oll hoant, me leùiné ha me houronenn, chomet sonn é grès Doué, èl m’em-es el laret deoh, bredér karet.\nA greiz ar gogusenn lugernus\ndoned a hras boéh an Tad a laré : « hennen é me mab karetan ;\nChelaouet dohton » ;\nAviél Jézus-Krist revé sant Lukas\nEn amzér-hont, Jézus a gemér geton ,Pièr, Jak ha Iehann é vreur, hag o has o unan a kosté àr ur mané ihuél aveid pedein. Hag épad ma oé é pedein, ean oeit ha chanjet diragté. E fas a za de vout lugernus èl an héol, hag é zilhad de vout luéhus ha gwenn kann èl an erh. Ha chetu é tiviz ged Jézus daou zén : Moïz hag Eli. Doh en em ziskoein én o gloér, ind a gomzé geton ag ar marù a zelié andur é Jéruzalem.\nNeoah, Pier hag ar ré oé geton a oé hernet ged ar housked. Pe oent dihunet, ind a wélas é hloér hag an naou zén a oé étaldon. Hag èl ma yé an naou zén-man kuit, oeit Pièr ha lared de Jézus : « Mestr, mad é deom boud aman. Mar karet, ni a hrei tér koban, unan deoh-hwi, unan de Voïz hag unan arall de Eli. » Rag ne ouié ket petra a laré.\nTré ma oé hoah é komz elsé, chetu deit ur gogusenn lugernus d’o golein. Hag é voned ér gogusenn, ind a gréné. Doned a hras nezé ag ar gogusenn ur voéh hag a laré : « hennen é me mab karetan ; an Hani em-es dibabet. Chelaouet dohton».\nMes tré ma oé ar voéh é komz, Jézus en em gav é unan kaer.\nGouarn a hrant kement-sé geté hag an déioù-sé ne larant nitra de zén ag ar péh o-doé gwélet.\nPlijet genoh Aotrou Doué, ma glaña ar prov-man ag or péhédoù ha santéla korv hag inéan ho tud fidél hag o laka de voud é stad de lidein gouélioù ar Pask.\nDoué oll-gelloudeg ha peurbaduz\nun dra just ha déliet é ho trugérékad\né peb léh hag é peb amzér\ndré Jézus-Krist, or Salvér.\nGoudé en-devoud laret d’é zisipled penaos é varùo, Jézus o hasas àr ar mané santél ;\nDirag Moïz hag Eli ar profet, ean en em ziskoas dehé én é hloér\nElsé é tiskoé deom penaos é Basion a yé d’er has betag gloér é adsaù\nRag-sé, unanet ged an Eled ag an néañv,\né hellam ho pennigein àr an douar hag ho adorein én ur ganein\nGoudé en-devoud keméret perh de vistérioù ho kloér, Aotrou Doué, é faot deom ho trugérékaad, hwi a ra deom, épad ar vuhé-man, de voud lodeg de vadoù ho Rouantelezh


Oberiadur brezel Cedar Falls - Wikipedia\nOberiadur brezel Cedar Falls\nKartenn tachennoù emgann an oberiadur brezel Cedar Falls\nOberiadur brezel Cedar Falls a zo bet un oberiadur brezel e-pad brezel Vietnam kaset da benn evit an darn gant lu Amerika harpet gant lu Republik Su Vietnam (ARVN).\nPal an oberiadur brezel a oa un oberiadur Search and Destroy ramzel evit naetaat groñs an "Tric'horn Houarn" ul lec'h nepell diouzh Saigon kêr-benn Republik Su Vietnam ha distrujañ hentoù riboul Củ Chi. Al lec'h-se a oa deuet da vezañ lec'h diaz Talbenn broadel dieubidigezh evit Su Vietnam (Viet Cong).\nAn oberiadur a badas d'an 8 etrezek an 28 a viz genver bloavezh 1967. Bet eo bet an oberiadur brezel brashañ war zouar a-berzh al lu Amerikan e-pad brezel Vietnam. Oberiadur brezel Cedar Falls a welas 30 000 soudarded amerikan ha su vietnamiz o kemer perzh: daou lu, daou brigadenn (unan troadegiezh, unan harzlammerien), ur rejimant kirri hobregonet.\nAr Viet cong e-tal da gement a nerzh marvus a choazas klask terc'hout etrezek harzoù Kambodia pe dre kuzhañ en hentoù riboul Củ Chi reoù don ha ledan. An Amerikaned a teuio a-benn da zistrujañ ul lod d'eus an hentoù riboul gant dafar brezel ar Viet Cong enno. Evit don a-benn da vont gant un distruj aozet sklaer e voe implijet razhed an hentoù riboul pe "tunnel rats", soudarded a ment bihan gourdonet aratoz kaer da vont etrezek an hentoù dindan zouar.\nKirri hobregonet ar strollad stourm Herringbone o c'hortoz da dalañ ouzh an enebourien o terc'hout pennfollet e-pad an oberiadur brezel Cedar falls\nAr serjant Ronald A. Payne ur razh a hent riboul pe Tunnel Rat o furchal evit kavout ar Viet Cong\nEvit trec'hiñ dindan un doare padus ha naetaat an Tric'horn Houarn e vo harluet an holl siviled o vevañ war an dachenn da vont etrezek kêriadennigoù buhez nevez pe "New Life Villages", distrujet e vo an holl kêriadennigoù ur wech goulonderet anezho hag evit echuiñ e vezo stlapet produiñ kimiek war ar janglenn hag ar parkeier evel ar c'hontammer Orañjez.\nDarn ar pennoù bras ofiserien a uhel renk anezho karget gant aozadur an oberiadur brezel Cedar Falls hag e lakaat da dalvezout a soñjo dezho e vezo un trec'h anat. Darn ar gazetennerien hag an istorourien brezel a soñj dindan un doare disheñvel. Evito an oberiadur brezel Cedar Falls n'eo ket deuet a-benn da naetaat an Tric'horn Houarn rak distreiñ a reio buan ar Viet Cong. Ouzhpenn da se an harlu bras ha rediet d'ar siviled vietnamiz o vevañ war an dachenn ha distruj o kêriadennoù a save ur gudenn skiant ar mat hag a laka bresk strivoù an Amerikaned da c'hounit "Kalonoù ha speredoù" ar Vietnamiz. Un darn anezho a lammo war zu ar Viet Cong goude oberiadur brezel Cedar Falls.\nAdtapet diwar « https://br.wikipedia.org/w/index.php?title=Oberiadur_brezel_Cedar_Falls&oldid=1850412 »\nOberiadurioù brezel Vietnam\nKemmoù diwezhañ degaset d'ar bajenn-mañ d'an 3 Her 2019, da 09:07.


Varan Komodo - Wikipedia\n(Adkaset eus Varanus komodoensis)\nKerentiad : Varanidae\nGenad : Varanus\nVaran Komodo, pe aerouant Komodo, pe euzhvil Komodo, (Varanus komodoensis) zo ur stlejvil a vev e koadeier ar savanennoù trovanel en Indonezia (inizi Komodo, Flores, Rinca ha Padar).\nGlazard brasañ ar bed eo varan Komodo, gant ouzhpenn 160 kg a bouez ennañ ha 3 metr a hirder. Ar re yaouank zo glas-gwer gant roudennoù melen ha du. Ar re deuet d'o oad zo gell pe ruz-gris. Goloet eo e gorf gant skant ; kreñv eo e izili ha kigennek e lost. Toulloù-skouarn zo en e benn. N'eus diforc'h anat ebet etre ar par hag ar barez.\nOber a ra gant e deod evit c'hwesha.\nAr re yaouank a vev er gwez, er rannvroioù koadek, betek an oad a 8 miz, kuit da vezañ preizhet gant ar varaned koshoc'h. Ar re-se, diouzh an noz pe pa vez tomm an amzer, a ya da ziskuizhañ en un douarenn kleuziet gante. Gouest eo ar par da ouennañ adalek an oad a 10 vloaz hag ar barez adalek 9 bloaz.\nEn em gannañ a ra ar pared evit gallout parañ gant ur barez. Honnezh, pa vez o c'houlenn par, a eztaol ur c'hwezh ispisial en he c'haoc'h hag a vez klevet gant ar pared. Pa en deus kavet e barez e frot ar par e c'hroñj ouzh he fenn, skrabat he c'hein ha lipat he c'horf. M'emañ a-du ar barez e lip ar par d'he zro. Ar par a dap krog enni neuze gant e skilfoù, sevel he lost gant e hini ha parañ. Goude ar parañ a c'hell ar par chom un nebeud devezhioù gant ar barez evit diwall ne zeufe ket pared all d'ober war he zro.\nAr gouennañ a c'hoarvez e miz Gouere ha miz Eost. Ur miz goude e vez dozvet 30 vi gant ar barez en un neizh ha goloet anezhe gant douar ha delioù. Chom a ra da c'horiñ anezhe. An digloriñ a c'hoarvez 8 miz goude. Ar varaned nevez-ganet zo war-dro 40 cm hir ha riskloù bras 'zo e vefent preizhet gant ur varan pe gant loened all. Rak-se e klaskont repu en ur wezenn kerkent ha gouest d'hen ober. Ar re a zeu a-benn da dreuzvevañ a c'hell bevañ 50 vloaz.\nVaran Komodo a zebr gagnoù dreist-holl met chaseal a c'hell ober ivez : chom a ra war api a-raok kas e breizh (givri, moc'h, karveged, moc'h-gouez, kezeg, bualed, varaned all...) gant ur redadenn brim, frikañ anezhañ ouzh an douar ha diregiñ anezhañ gant e skilfoù hag e zent. Ma teu a-benn e breizh da dec'hel kuit goude bezañ dantet ec'h a varan Komodo d'e heul betek ma varfe, pe diwar ar c'holl gwad pe diwar ar c'hontammadur (bakteri marvus zo e halv ar varan). Ar re yaouank en em vag diwar mirc'hi-raden, c'hwiled, jekoed, vioù, evned ha bronneged bihan.\nE degouezhioù ral ez eus bet taget ha lazhet tud gant varaned.\nTiriad varan Komodo (gwer : a-vremañ ; ruz : istorel)\nAdtapet diwar « https://br.wikipedia.org/w/index.php?title=Varan_Komodo&oldid=1654207 »\nKemmoù diwezhañ degaset d'ar bajenn-mañ d'an 28 Gou 2015, da 12:33.


Brezhoneg en ti-post...kendalc'homp ! - le blog de GAEL ROBLIN militant de la gauche indépendantiste Bretonne.\n<< Des nouvelles du pays nantais... Rassemblements pour la langue... >>\n25 janvier 2009 7 25 /01 /janvier /2009 21:57\nBrezhoneg en ti-post...kendalc'homp !\nTost da 150 den o doa kemeret perzh en tolpadegoù aozet dirak tiez post : Gwengamp (50), Kemper (20), Karaez(40), Montroulez (20) da heul galv Emgann, SLB, Ai'ta pe UDB Kreiz Breizh evit ma vefe doujet d'hor yezh hag evit ma vefe ofisialiset ar brezhoneg e servijoù ar post goude komzoù mezhus an Aotroù Amyard. Kelaouet e oa bet labourerien an tier-post hag ar publik diwar-benn hon azgoulennoù.\nGervel a reomp da gemer perzh en tolpadeg a vo dalc'het en Oriant d'ar sadorn 31 a viz genver da 10e30 mintin dirak an Ti-Post. An hevelep azgoulennoù a vo dalc'het e Naoned da 2 e goude merenn d'ar memes deiz e-pad ar vanifestadeg a gengred gant ar 6 stourmer yaouank a vo barnet evit bezañ taolet koaltar war mogerioù rannvro broioù al liger.\nEn deizioù da zont e embannimp an emgavioù a vo dalc'het evit ar memes palioù e Roazhon.\nUn dra vat eo gwelet tud ha strolladoù pe kevredigezhioù liesseurt o kemer perzh en tolpadegoù.\nKinnig a raimp er sizhunvezhioù da zont un emgav d'an holl vretoned kar o yezh a-benn sevel un talbenn stourm efedus en ur dennañ kentel deus ar stourmadegoù zo bet betek bremañ.\nBrezhoneg yezh vroadel : Brezhoneg ofisiel !


Kaozeadenn Rummad:Muzezed - Wikipedia\nE geriadur RH e lenner :\nMuse : muzeenn f. muzed, awen f.. Ha ne vije trawalc'h ober gant muzed?--Ch. Rogel 29 Gen 2007 da 20:18 (UTC)\nMuzezed a lennan e Vallée. a glot gant nimfezed, nereidezed. Hag e lakin Pleiadezed hag Okeanidezed ha re all c'hoazh war ar bern.\nMuzenn e RH (marteze n'eo ket ar memes hini).\nMuzed a c'hallfe bezañ ur vi-koukoug. Bianchi-Bihan 29 Gen 2007 da 22:42 (UTC)\nNann, Vallée en deus skrivet (p. 487) : muse = muzenn f. pl. -ze (ar barrennig a dalvez evit mu), da intent : muze (ar Muze = les Muses), ha goude -zed , da intent : Muzed (dre fazi emañ an eil varrennig re dost ouzh -ze ha n'eus ket -zezed, met -ze [spas] -zed).<br< Kinniget en deus Vallée daou liester : Muze (furm a-stroll) ha Muzed. Gwelloc'h ober gant Muzed, d'am meno. --Ch. Rogel 1 C'hwe 2007 da 23:13 (UTC)\nLunedoù[kemmañ ar vammenn]\nSellet em eus ivez ha sur eo ne lennomp ket ar memes levr . Me a lenn (Mu)ze-zed; perak? evit troc'hañ, peogwir eo ret mont d'al linenn all. Mat e vije dit sellet ouzh ar bajenn 534, parque, ma lennan: parkenn, -kezed. Te a lenn parked? Ha goude, klask amazone, pajenn 21. oréade, pajenn 516. N'eo ket trawalc'h? Klask océanide 508.\nSur on ne gavi ket kalz tud o lenn ar memes tra ha te. Kergidu 2 C'hwe 2007 da 00:32 (UTC)\nKleio/Klio[kemmañ ar vammenn]\nBetek ma voi bet roet abegoù evit ober gant ur stumm all, mar bez anezhe, e vo doujet d'ar stumm a douj d'ar reolennoù envel bet votet war ar raktres-mañ, en degouezh-mañ "Kleio". Merour (Neal) (Kaozeal) 22 Gou 2007 da 18:27 (UTC)\nE bedig ar brezhoneg a anavezan e reer gant Klio, ken plaen ha tra. Ur pec'hed er bedig-mañ, ma ranker ober van d'ober gant un anv all, evit plijout d'ar pennadurezh. Bianchi-Bihan 22 Gou 2007 da 17:24 (UTC)\n(digarez, ankounac'haet am boa sinañ a-raok). Ret e vefe resisaat petre eo "bedig" ar brezhoneg - hini ar peurunvan nemetken? hini ar brezhoneg dre skrid nemetken pe hini ar brezhoneg dre gomz ivez? Ha n'eo ket ar wikipedia-mañ ul loden eus ar bedig-se ivez? N'eus forzh penaos, ur reolenn 'o war an dachenn-mañ hag evel merour e lakain ar pennadoù da doujañ d'ar reolenn-se koulz hag d'ar re all. Merour (Neal) (Kaozeal) 22 Gou 2007 da 18:27 (UTC)\nNe gavan ket fur ur reolenn ha ne dennfe kont eus ar pezh a zo bet skrivet a-raok m'eo bet kaoz eus ur wikipedia. Ijin ur stumm nes d'an anvioù gresianek n'int ket bet implijet betek-eñ a zo posubl, met mont a-enep ar skridoù brezhonek savet a-raok a zo difur. N'eus ket tu mirout ouzh implij Klio ma vo prouet eo bet graet ganti a-raok (gant skrivagnerien veur da skouer). N'eo ket afer ar verourien chañch emdroad ar yezh. --Ch. Rogel 22 Gou 2007 da 22:45 (UTC)\nWikipedia n'eo nemet ur bedig e-barzh bedig ar brezhoneg. E-barzh. Ha n'eo ket a-us (soñjal sevel ar pennad usvedoniezh). E-kichen a-wechoù, dreist-holl er c'heñver-mañ. Hag e keñverioù all. E-kichen, ha n'eo ket e-barzh, bep tro ma vo savet reolennoù-yezh ha ne dalvezont ket er-maez anezhi.\nMa'z eo reizh lakaat reolennoù zo e-barzh wikipedia e vije arabat ankouaat perak: lakaat urzh e-barzh ar wikipedia, ha n'eo ket er-maez.\nPa ya ar reolennoù diabarzh dreist an implij er wikipedia, da lavarout eo pa dennont da reoliañ ar yezh, a zo implijet un tammig er-maez eus ar wikipedia, e vije fur sellout penaos e vez implijet. Bianchi-Bihan 23 Gou 2007 da 00:56 (UTC)\nAdtapet diwar « https://br.wikipedia.org/w/index.php?title=Kaozeadenn_Rummad:Muzezed&oldid=196508 »\nKemmoù diwezhañ degaset d'ar bajenn-mañ d'an 23 Gou 2007, da 00:57.


Geotenn ar Werc’hez | Daskor\nGeotenn ar Werc’hez\nGeotenn ar Werc’hez et autres nouvelles\nJakez Riou (1899-1937)\nKontadennoù & Danevelloù\nKavet en teskad « Geotenn ar Werc’hez », Al Liamm, 1957\nBrec’hillien, pe ar Manac’h mogn\nLan, embanner al ludu\nPec’hed marvel Gregor Kogan\nGouel ar sakramant\nTan war c’horre Kemenez\nBep mintin e tarzhe broñsoù hag e tigore bleunioù nevez.\nAn tommheolig a varelle ar peurvanoù ha letonennoù an hent ; ar glizhin, ar penn-glas a ziwane er gwasked, e diribin ar c’hleuzioù troet ouzh ar c’hreisteiz, hag ar velionenn en em andore e geot al lezennoù. Er foenneier e krene beskennoùigoù ar c’hilked-broan ha kurunenn wenn an dro-heol. Ar valafenn hedro o fismige hag a floure o bleud gant hec’h eskell voulouz-seiz. Hag er girzhier, an drask, ar rujodenn, an tinter, ar golvan a richane d’an heol ; ar voualc’h a c’hwibane er strouezh, eilet a-bennadoù gant ar borzevelleg loued. Kemenn a raent en eil d’egile e livrine brulu an torgennoù hag e kammigelle an nadoz-aer a-hed ar stivelloù, ken mibin hag he skeud en dour.\nAn nevez-amzer a oa deut abred.\nEdo Lotea o pignat gant ar c’harr-hent, bet o kerc’hat, er gêr dostañ, ur gazeliad geot ar Werc’hez da vleuniañ dor he zi.Mousc’hoarzhin a reas din gant ur mousc’hoarzh trist ha stummet diheverz. Azezañ ’reas ouzh man ar c’hleuz evit kemer anal. Un aezhenn glouar a hiboude a-us dezhi e trollennoù al lavrig hag ar gwezvoud.\nDivougenn ha muzelloù Lotea a oa savet warno bleunioù, livrin e-giz ar brulu ; ha sklêraet e kavis he daoulagad, a liv gant an oabl boull.\nGoude debret gantañ e damm bara a zek eur, an tad a vutune, helmoet ouzh taol, e chik war balm e zorn, ha garenn e gorn e skalf e vizied evit skorañ e garvanoù dizant. Bep un eil sachadenn ha bep un eil mogedenn, e stoue e benn evit tufañ etre e zivesker, hag e lakae a-nevez e chik war ar palm kaledet. Ur roufenn don a oa war e dal. Edo dilavar hag alvaonet ouzh ar porzh.\nAr vamm a droidelle dre an ti.\n– Petra a vezo graet ? emezi.\nAn hini kozh ne fiñvas ket e vuzelloù ha ne zistroas ket e benn.\n– Petra a vezo graet ? emezañ, goude ur pennad, heu !… heu !… Ar gwinizh a zo aet gant ar rev ; ar c’herc’h n’eo ket diwanet stank… heu !…\nSkeud Lotea a dremenas war werenn ar prenestr.\nSevel a reas evit mont d’e labour.\nAr vamm a stouas he fenn.\nAn nevez-amzer a vleunie ar gwez, ar girzhier, ar peurvanoù, ar foenneier ha leton an hentoù ; al laboused a gane d’an heol ha d’o c’harantezioù nevez.\nLotea ne gavas boked mae ebet o vleuniañ dor he zi.\nAn tad en doa lavaret : …nann.\nAr mammoù a wilioudas ha bugaligoù nevez a vleunias en tiez. Bleunienn a c’hoanag ebet ne zigoras e kalon Lotea.\nAn tad a vire outo digeriñ.\nHag ar vugaligoù, krouet war-lerc’h al labourioù tenn, en amzer klouar an peurzorn er bloavezh tremenet, a richanas e-giz laboused. Bleunioù ar gwez a c’holoas al leton.\nHag, er mare-se, an tad a lavaras ur wech c’hoazh e oa ret gortoz ur pennadig.\nAr vamm a hejas he fenn ha ne lavaras ger.\nAn dornerezed a voudas. C’hoarzhadeg ar yaouankizoù a skiltras war al leurioù dornañ. Lotea ne c’hoarzhas nag er poultrenn nag er pell ha ne skiltras ket he mouezh e boud an dornerez ; den n’he c’halvas, den n’he choupas, den ne bokas dezhi. Edo war he gwele pa oa dornadeg e ti he zad.\nE-pad ur c’hornad butun, un dorner a c’houlennas digant an ozhac’h :\n– Ha da verc’h, penaos emañ-hi ?\n– Gwelloc’h eget ne gav dit, emezañ, krenn.\nDaou zorner all, bet o tanañ ur c’horn en ti, a oa dres o lavarout en ur zistreiñ d’al leur :\n– Lotea he deus skopet gwad.\n– An dornerez en-dro ! a lavaras an tad. Hag eñ d’an ti.\nLoetea morlivet war he gwele, a vousc’hoarzhas dezhañ.\n– N’eus droug ebet, emezi.\nAn tad a zistroas d’al leur.\n– Ne grede ket din, e soñje, edo hi ken fall. Petra a vo graet dezhi ?… Pelec’h e vo soursiet outi kenkoulz hag e ti he zad hag he mamm, ha pelec’h e kavo un aer yac’haus evel aer ar c’hoad, amañ ? Ret e vo din evelato… evit bezañ direbech… pa vo divrazet labourioù an eost, he c’has.. Mont a ra falloc’h-fall. Ma vo dispign, sentiñ ouzh ar wreg a vo bet graet…\nNe c’hoarzhas ket a-hed an deiz.\nKoaniet e oa.\n– Ha bremañ, yaouankizoù, ur ganaouenn hag un abadenn goroll, a gemennas ar vestrez.\nDen ne reas an asvan da glevout.\n– Kanañ ’reot an taol-mañ, emezi, en un hejañ ur voutailhad rom plouz. Kemer ar werenn ’ta, va mab kaer.\nAr paotr yaouank a ruzias.\n– N’em eus ket ezhomm, emezañ.\n– Nag a c’heizioù gant ar baotred en amzer hiziv ! Kavout a ri ab dibab eus ar merc’hed.\nUn paotr yaouank all a nac’has ; un trede a nac’has evelto.\n– Hep mar ez oant en em glevet.\n– Piv a gemero ? a c’houlennas ar wreg.\n– Kas ar rom-se ganit, eme an ozhac’h, na pa vefe nemet gant ar vezh. Pec’hed ober fae war rom ken ker.\nPer, lesanvet an Trilonk, a astennas e zorn en ur grenañ. Ne oa ket krenerezh anoued na krenerezh kozhni : ha pe ne veze ket a-walc’h da evañ e-lec’h e laboure, Per a rae ur c’housk e-tal ar bern plouz hag a zistroe d’ar gêr.\n– Va merc’h-me, eme Ber, en un dostaat ar werenn ouzh e c’henoù, va merc’h-me… a zo bet… klañv. Prenet em eus… he buhez, en ur werzhañ… ur park… va jav… va jav… hag ober tri… tri devezh falc’hat. Da rom ?… da rom, dal ! flaeriañ ’ra.\nHa Per a strinkas ar werenn ouzh ar voger.\nAn ozhac’h a c’hlazas.\nPaotred yaouank a gasas ganto Per er-maez hag a serras dor an ti war o lerc’h.\nNe oa bet d’ar peurzorn na kanaouenn na koroll, ar pezh a zo un dismegañs evit un tiegezh a-zoare.\nHa d’an diskar-amzer pa grene an delioù melenet e lein ar skourroù, ha pa gweñve war ar c’hleuz ar bleunioù diwezhañ, e serras Lotea he daoulagad e ti he zad hag he mamm. Ar marv a bokas dezhi hag a gutuilhas bleunioù re livrin he divougenn un deiz ma tremene war an oabl boull ur goumoulenn wenn.\nEus pep kêr, eus pep ti e teuas tud d’an douaridigezh. Eizh plac’h yaouank, peder-ha-peder, a zougas ar c’horf dre garrhent ar gwezvoud. Ar vamm, ur strafuilh ouzh he c’hlevout, a ouele a-bouez-penn hag a semplas dirak dor ar vered. An tad a chome simudet, prennet e javedoù, hag an diskiantegezh o skediñ en e zaoulagad. Hogen, pa welas lakaat ar fun dindan an arched, ha daou zen o tibradañ ar c’horf evit e ziskenn en toull, e tennas eus e askre ur vlejadenn vraouac’hus. Dirak ur seurt kalonad, gwazed zoken a stagas da ouelañ.\nAn ozhac’h kozh en em stleje d’ar gêr, mall warnañ degouezhout gant aon mankout en hent. Daeroù a zalle e zaoulagad hep gallout ruilhañ dreist ar malvennoù. Sellout a reas en-dro dezhañ, hag e kredas edo un hent dianav. Ar gwez a oa uhelaet o ment, krommet o gwaregoù, kresket o skodennoù ha koshaet o oad, hag eñ en em gavas, en ur spontadenn, dizeriet ha diamzeret. Delioù kras a fiñvas etre e dreid. En tu all d’ar c’hleuz un aneval a zaoulammas e strouezh ar foz hag a drouzas er c’helenn.\n– Pemoc’h ! a lavaras ur vouezh.\nKefioù an targosoù a dridas war an oabl.\n– Pemoc’h ! a hope an targosoù.\nAn avel a c’hwitellas en-dro dezhañ.\n– Pemoc’h ! a c’hwitelle an avel.\nAr vein kizidik a skrijas da bep kammed dindan e dreid.\n– Pemoc’h ! a skrije ar vein.\nAn hini kozh a yeas buanoc’h. Ar mouezhioù euzhus a rede d’e heul, a greske, a dregerne er parkeier, er c’hoadoù, a damalle, a vrude…\n– Pemoc’h ! a c’harmas ur vouezh all.\nAn tad a zisac’has eus e sav e-kreiz an hent. Klevet en doa fraezh e poull e galon mouezh e verc’h Lotea o tamall he marv d’e bizhoni.\nNann. Ene Lotea a oa pell diouzh ar safaroù douarel, pell diouzh hor c’harrhentoù…\nEvelato, pa dremenan e karrhent ar gwezvoud, poan am eus krediñ n’emañ ket anal Lotea e frond ar bleunioù hag he mouezh e boud an aezhenn pa glevan pep gwech ar c’homzoù a lavare din, p’edo harpet ouzh man ar c’hleuz, en he hent diwezhañ : Ne zigor ket bleunioù e geot ar Werc’hez.\nBook traversal links for Geotenn ar Werc’hez\n‹ Brec’hillien, pe ar Manac’h mogn\nLan, embanner al ludu ›


Maro evit ar vro - Ar Vediaoueg\nAccueil / Romans / Maro evit ar vro\nGoulc’han Kervella, Strollad ar vro Bagan\nSet’ ar pezh a lenner war Monumantoù ar re varo bet savet e parrezioù Breizh-izel war lerc’h ar brezel pevarzek.\nOuzhpenn pevar bloaz e pado ar gigerezh. 130 000 Breizhad a vezo falc’het gant an Ankou.\nLizhiri o deus kaset ar soudarded d’ar gêr e-doug ar pevar bloavezhiad brezel ; ha skrivet kaieradoù-envorennoù, e-touez ar fank hag ar gwad, ar pri hag an daeloù. Diwar al lizhiri hag ar c’haieroù-man, ar soudarded o skrivan hag ar merc’hed o lenn, a bep eil.\n« Pa sonjan ez oa tud a grede lavaret en defe graet vad ar brezel ! Diskouezet em eus, gwir eo, en tu-enep, an tu-gin eus ar brezel : rak kaer em eus bet sellet ha kompren n’em eus ket gwelet an tu brao anezhan »*\n*Loeiz Herrieu : Kammdro an Ankou\nSoyez le premier à donner un avis sur “Maro evit ar vro” Annuler la réponse.


Farder Junkers Flugzeug\nund Motorenwerke AG\nErgrafer Ernst Zindel\nSkouerennoù 6 500\nTresoù (kentel ar Ju 87)\nTalbenn ar Reter karr-nij Hans Ulrich Rudel ur Junkers Ju 87 G prest d'ar stourm\nAr Junkers Ju 87 berraet e Ju 87 ha lesanvet Stuka, er servij etre 1937 betek 1945, a zo ar c'harr-nij bombezadeg dre a-us anavezetañ (alamaneg: « Sturzkampfflugzeug », pe « Stuka » berraet) eus al Luftwaffe, implijet e voe dreist-holl e-pad an Eil Brezel-bed. Ar ger « Stuka » en alamaneg a talvez evit an holl karbedoù bombezadeg dre a-us. Koulskoude dre implij ar Ju 87 e-pad an Eil Brezel-bed hag ar brud eus ar c'harr-nij e chomo an anv stag eus outañ.\nDoare tagañ ur Ju87\nTro 6 500 Ju 87 a voe produet gant an embregerezh kirri-nij Junkers (ar bombarder dre a-us ar muiañ produet a voe ar Curtiss SB2C Helldiver amerikan gant 7 140 skouerenn).\nAr c'hentañ karbed arnod eus ar Ju 87 a nijo e 1935. savet e oa gant houarn nemetken, bez e oa dija un askell e-stumm un W. Kaset war-raok gant ur motor Rolls-Royce Kestrel a 640 jaou, distabil da vat e oa ha ken diaes da chom mestr warnañ, distrujet e voe e-pad an taolioù-arnod.\nAn eil karbed arnod, marilhet D-UHUH, a gemeras perzh e kenstrivadeg ar bombarderioù dre a-us e Meurzh 1936.\nC'hwitellerez-tro[kemmañ | kemmañ ar vammenn]\nAr c'hirrin-nij Ju-87 a oa dafaret gant c'hwitellerezioù-tro lakaet ouzh an troad douarañ, lesanvet e oant "trompilh Jeriko". Ur rod-viñs a oa hag a fiñve hervez an avel krouet gant fiñvoù ar c'harr-nij. Ar pal a oa da grouiñ ur son skiltr pa spluje ar c'harr-nij evit tagañ.\nAr son skiltr-se kendeuzet buan gant ur bombezadeg spluj a oa ar pal da lakaat da sevel ur barrad aon d'an drevourien ha da saozaniñ ar soudarded a-raok ma grogfe ar bombezadeg.\nUr Junkers Ju-87 Stuka aet d'an traoñ. An tu a zo da welet ar C'hwitellerezioù war an treid douarañ\nA-wechoù ez eus bet laret e veze implijet a-benn gouzout, evit ar blenier karr-nij, peseurt tizh a oa gant e garbed en ur selaou ouzh an trouz met hep tennañ e zaooulagad diouzh an enebourien.\nLod tud a embann ez eo ur vojenn ar c'hwitellerezed-tro war ar Stuka en ur ziazezañ o gaoz war oberenn Hans Ulrich Rudel « Stuka pilot», met pa lenner an oberenn n'eo ket ken sklaer a-se. War un tu all ar skiantourien istor ar c'hirri-nij a laka war-wel an implij e-pad Brezeliadenn ar Frañs e 1940, ha war-lec'h.\nPoltriji a zo test eus ar c'hwitellerezioù-tro war lod stuka er Frañs e 1940, met ivez e-pad brezeliadenn ar Balkanioù e 1941, ha memes war talbenn ar Reter betek 1943.\nAdtapet diwar « https://br.wikipedia.org/w/index.php?title=Junkers_Ju_87&oldid=1960344 »\nNijerezioù eus an Eil Brezel-bed


Heinrich Weber - Wikipedia\nHeinrich Martin Weber, ganet e 1842, marvet e 1913, a oa ur matematikour alaman arbennikaet war an algebr hag teorienn an niveroù. Anavezet eo dreist-holl evit e destenn Lehrbuch der Algebra embannet e 1895 hag evit e labour e algebr ha teorienn an niveroù.\nGanet e oa Weber e Heidelberg ha mont a reas da skol veur Heidelberg e 1860. Studiañ a reas ivez e skol veur Leipzig. Tapout a reas e ziplom doktor e 1863.\nRenet e voe e dezenn gant Frantz Neumann e Königsberg. Kelenn a reas e Zürich, e skol veur Königsberg hag e skol veur teknik Charlottenburg. A-benn ar fin e echuas e vuhez e Strassburg (alaman d'ar mare-se).\nE bennlabour a zo bet e algebr, teorienn an niveroù, analizañ hag aplikadennoù eus an analizañ d'ar matematik fizik.\nO'Connor, John J.; Edmund F. Robertson  (e saozneg)\nAdtapet diwar « https://br.wikipedia.org/w/index.php?title=Heinrich_Weber&oldid=1848868 »


Buhez ar Zent. pages 156, 157, 158. Encyclopédie Marikavel.\npages 156, 157, 158\nC'houec'hvet devez warn-ugent a viz C'houevrer\nSantez Mac'harit a Gorton\nMac'harit a c'hanas en Alviano, en Toskan, er bla 1247. He mamrn he zavas en doujanz Doue; mes gwasan oe, e kollas anezi abred. He zad a addimezas, hag hec'h lez-vamm a oe drouk en he c'henver. Adalek neuze, he gened hag he yaouankiz he diskaras en berr amzer.\nEun dijentil eus Monte-Pulsiano, hag a deue bep bla da drernen an hanv da Alviano, a reas anaoudegez ganti hag he c'haras. Ar verc'h, sorc'hennet, a yeas d'e heul hag a renas gantan, epad nao bla, eur vue hag a oe eur skouer fall evit ar vro hag eur rann-galon evit he zad.\nEun dro bennak, an dijentil a yeas war ar mêz, d'ober eur bale en e dreo. Diouz an abarde, kaer a oa e c'hortoz, ne oe gwelet doare ebet d'ezan. Mac'harit, enkrezet, a gasas eur mevel d'e glask. An amzer a dremene, ha kelou ebet ne deue.\nEn eun tol, setu ma wel o tont en ti, hanter-varo gant ar skuizder hag an naon, ar giez vihan a veze bepred o heul an ôtrou. Dal m'he devoe debret eun tamm bennak, e krogas en he broz d'ober d'ezi mont d'he heul, hag e tizoloas diraki korf an dijentil reuzeudik, lazet gant e enebourien, ha kuzet gante dindan eur bern douar ha strouez.\nRaktal, dorn Doue a skoas Mac'harit. Ar glac'har d'he fec'hejou a gargas he c'halon; daerou puilh ha c'houero a gouezas eus he daoulagad : « Mont a rin, emezi, da gaout ma zad ! »\nEvit gwir, eun nebeut deiou goude, eur c'hrouadur seiz pe eiz vla krog en he dorn, ar verc'h reuzeudik a zizroe da Alviano. He zad, daoust pegen poaniet oa bet gant he bue diroll, o welet ar c'heun a ziskoueze kaout, a vriataas anezi gant teneredigez.\nMac'harit en em lakas neuze da ren eur vue neve, hag awechou, en iliz, dirak an holl, e c'houlenne pardon eus ar skouer fal he devoa roët d'he c'henvroïz.\nKement-se a zisplijas d'he lez-vamm, a deuas d'he c'hasât kement, ma oe red d'ezi mont da chom da Gorton. Eno e c'houlennas bezan digemeret en Trede-Urz ar binijen, ha goude bezan bet lezet tri bla da c'hortoz, e oe erfîn selaouet he goulenn.\nDre he finijennou kalet, e teuas a benn da drec'hi ken mat he c'horf, ma ne zantas youl fall ebet ken en he c'halon : karante Doue an evoa kemeret a-grenn plas karante ar bed. Goude bezan trec'het ar c'hig, enebour an diabarz, he devoe c'hoaz da stourm ouz an drouk-spered, enebour an diavêz.\nA-wechou, e lake hunvreou hudur pe heuzus da ziwan; en he spered, ha soniou divalo da vouboual en he diskouarn. Koll a reas e amzer.\nHon Zalver Jezuz-Krist a 'n em ziskouezas d'ezi alïes, gwech war divrec'h e vamm, gwech war ar groaz. Eleiz a dud a deue d'he c'haout, a bep tu, da zeski ganti hent an nenv, ha mantrus eo ar vad a reas endro d'ezi. Ouspen ar vad a rê d'an eneou, e roë ar yec'hed d'ar c'horfou, e-kase an drouk-sperejou er-mêz aneze, e rè da zarn, zoken, sevel eus a varo da veo.\nMervel a reas d'an 22 a viz c'houevrer 1297, ha kanv bras a oe grêt d'ezi gant he c'henvroïz. He c'horf, a-vec'h dislivet gant yenien ar maro, a zo c'hoaz en e bez, en de a hirie, ha diniver eo ar burzudou a c'hoarve en e genver.\nAn tad, en eun tiegez, eo ar penn; ar vamm eo ar galon. An tad eo ar c'halloud, ar vamm eo ar garante; abalamour da ze, pa ve mat ar gerent, ar vugale a zo diês d'eze trei fall.\nAn doujanz en kenver an tad hag ar garante en kenver ar vamm, mesket gant gras Doue, a vir ouz ar vugale da dec'hel diwar hent ar baradoz. An doujanz en kenver an tad a vezo kollet pell a vo, hag e vezo c'hoaz er galon eun elfenn bennak a garante evit ar vamm.\nEtre daou zen yaouank a oa o vale war heiit an dizenor, e savas trouz, eun devez, hag uuan a zarc'haoas tol ar maro gant egile. Kentan ger a gouezas eus genou ar muntrer a oe : « Ah ! pa ouveo ma mamm kement-man ! »\nAr c'halloud an eus ar zonj hepken eus ar vamm, evit pellât he bugale diouz au droug, a zo dister en kichen ar c'halloud an eus he lagad.\nLagad ar mestr a vag ar marc'h\nHag a laka barr-leun an arc'h.\nLagad ar vamm gristen a vir he bugale war hent ar furnez. « An den a zo grêt d'e dri bla, » a lavare Joseph de Maistre ; ar pez a ziskoue pegen abred eo red d'ar vamm teuler evez war he c'hrouadur, evit e ziwall dioutan e-unan, da lavaret eo, diouz ar c'hustumanchou fall a c'hellfe da gemer a vihanik; ha diouz ar re a ve war e dro, gant aon na vefe, etouez ar re-all, unan bennak ha 'n eve ket evitan an doujanz a zo dleet kaout evit ar vugale. Ma tle ar vamm bezan eveziek, pa ve bihan he c'hrouadur, dre ma teu en oad, an , evezted-ze ive a dle mont war gresk.\nEur vamm gristen a oar, ouspen, ne dalv ket d'ezi ober ar c'hed, noz-de, endro d'he bugale, ma n'en ern ziwallont ket o-unan. Rak-se, e kemero preder d'o lakat da garet ha da heuilh ar relijion; anez, n'hell ket bezan dinec'h.\nReuzeudik eo an dud yaouank n'o deus ket eur vamm d'o hentchan, rak kenteliou eun tad, n'eus forz pegen mat e vefont, ne dalvezfont biken ar c'homzou a strink eus goueled kalon eur vamm !


Pajenn:Milin - Gwechall-goz e oa.djvu/71 - Wikimammenn\nPajenn:Milin - Gwechall-goz e oa.djvu/71\nhen digeri follenn ha follenn. Kaer en doa trei, dre ma troe ne wele nemet paper bet gwenn, amzer a oa, ha brema melenet ha hanter-zebret gant ar prenved. Evelato e tro ar follennou beteg an diveza, ha war an diveza follenn e kav d’ezan ez eus skrivet eun dra bennak. Ne wel ket a-walc’h petra ; ma rank rnont er-meaz evit sellet pisoc’h petra ’oa, ha ma lenn :\n« Neb a eo perc’hen d’in-me en deus ar pez a gar, hag a ra kement tra a falvez d’ezan da ober : n’en deus nemet goulenn. »\n— E feiz, a zo mat ! eme ar martolod. N’eus ket kalz a leoriou hag a dalvezfe heman. Sada eun taol kaer great ganen-me avad hirio, mar deo gwir am eus lennet. Red eo gwelet.\nHa heman dioc’htu, ha naon du ha sec’hed d’ezan, a lavar :\n— Ra vo ama dioc’htu peadra d’in da zibri ha da eva !\nHa n’en doa ket peurlavaret, ma ’z oa eno kement tra en doa goulennet. Hag hor Breizad lakaat al leorig en e c’hodell kempenn, ha staga ganti dioc’htu. Eur c’hofad a reas ma ’z oa spontus, ha kement en doa evet, ma horelle war e zivesker.\nPa voe echu e bred gantan, ez eas ac’hano gant e leor, laouen hag en eur gana.\n— Me am eus kavet peadra da zibri ha da eva ! emezan.\n— Hast affo dont ’ta, eme ar re all o youc’hal warnan E pelec’h out-te chomet ?\nHeman a gane atao « An hini goz ».\n— E pelec’h, eme ar re all, ec’h eus-te kavet kemend-all a draou ?\nAdtapet diwar « https://br.wikisource.org/w/index.php?title=Pajenn:Milin_-_Gwechall-goz_e_oa.djvu/71&oldid=136709 »


Alan IX Roc'han - Wikipedia\nAlan IX Roc'han\nAlan IX Roc'han (war-dro 1382-20/03/1462 e Kez), a oa un denjentil breizhat, mab da Alan VIII Roc'han, beskont Roc'han adal 1429 betek e varv en 1462, beskont Leon, baron Pontkastell-Keren, aotrou Noyon-sur-Andelle, Pont-Saint-Pierre, Radepont ha La Garnache.\nAlan IX Roc'han a ziorroas labour an houarn nepell diouzh kastell Pondivi, e govelioù ar Salioù. E Josilin e reas Alan IX sevel ur c'hastell, ur pezh savadur 70 metr hed, a-us ar stêr Oud, savet e giz an Aziginivelezh vreizhat.\nDimezet e oa da Varc'harid Moñforzh (1392-1428), merc'h d'an dug Yann IV.\nAdtapet diwar « https://br.wikipedia.org/w/index.php?title=Alan_IX_Roc%27han&oldid=1511907 »\nKemmoù diwezhañ degaset d'ar bajenn-mañ d'an 10 Mez 2013, da 11:48.


Pajenn:Morvan - Buez ar Zent, 1894.djvu/19 - Wikimammenn\nPajenn:Morvan - Buez ar Zent, 1894.djvu/19\n4 a C’henver\nar plac’h euruz anjela a foligno\nKrist dre hent ar groaz, hag evit kement-se ec’h en em lakeaz da iun, da zioueret ann tammou guella enn he frejou, ha da ober fae var ann dillad brao ha var gement tra a ioa c’houez ar bed ganthan.\nEtre daou, e kollaz he mamm, ha prest goude e varvaz ive he fried hag he holl bugale. Ann intanvez geaz a gemeraz neuze sae Trede-Urs sant Fransez evit en em rei holl d’ar bedenn, d’ar binijenn ha d’ann oberiou a drugarez. Eunn devosion vraz e devoa evit ar Bater ; aliez e lavare ar bedenn-ma, hag ato gant eur blijadur nevez. « Biskoaz, emezhi, n’em euz kavet netra guell evit anaout trugarez ha madelez Doue e kenver ann dud eget lavaret ar bedenn-ze, a zo bet great gant Jezuz-Krist he-unan. » Ann orezoun, pe ar bedenn a galoun hag a spered heb lavaret komz ebed a c’hinou, a garie ive kement ma’c’h ankounac’hea ann dibri hag ann eva pa veze o vedita enn he fart he-unan.\nA hent all, Anjela ne c’houie ket peur e divije great pinijenn aoualc’h evit pec’hejou he iaouankiz. Sevel a reaz c’hoant ganthi da veza merzerez, ha bez’e devoue e guirionez eur verzerenti hirr da chouzanv euz a berz ann drouk-spered. Doue a lezaz hema d’he zourmanti e peb giz enn he c’horf hag enn he ene, evit ma vije da viken eur skouer a basianted evit ar merc’hed evel ma’z eo ann den santel Job evit ar goazed. He c’horf a deuaz da veza ker klanv, ker sempl ha ker goridik, ma renke chom ato gourvezet heb gellout trei e tu ebed. Mes ar boan a zante enn he ene a ioa goassoc’h c’hoaz; rag tentet e oue enn eur feson skrijuz a enep ar burete hag a enep ann esperans. Chom a eure daou vloaz er stad-se; mes Doue en devoue erfin truez outhi, hag a rekoumpansaz he fidelite enn eur lakaat en he c’haloun eunn tanva euz a joauzded ann Env.\nAr plac’h euruz-ma a ioa ive eunn dudi evithi mont d’ann hospital da gas traou d’ar re glanv, ha da lavaret d’ezho eur gomz vad bennag. Aliez zoken e louzaoue he-unan ho gouliou, hag eunn devez, goude beza louzaouet eunn den lor, a ioa dija brein he zaouarn, ec’h evaz ann dour a ioa bet ganthi o voalc’hi an daouarn-ze.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/19&oldid=137370 »


Buhez ar Sent/1894/Pasiant - Wikimammenn\nBuhez ar Sent/1894/Pasiant\n◄ Nikolas Tolantin Pasiant Gi, pe Gion ►\nSevel a eure magajennou hed ann diou ster a reer ar Rhoon hag ar Saoon anezho, ha goude beza karget ar magajennou-ze a c’hreun prenet ganthan, e roe ar greun-ma evit netra da gement hini en deveze ezomm, n’e ket hebken e kear hag enn eskopti Lion, mes enn holl geariou all a ioa etre Lion ha Marseill.\nEpad ar gernez a oue er beg douar-ma d’ar bloavez mil seiz kant daou-ugent, eunn den a Iliz euz eskopti Kerne, goude beza roet d’ar beorien kement en doa, a brenaz var dermen eur c’halz ed evit sikour ann dud ezommek. D’ar memez mare, eunn ozac’h pinvidik euz eskopti Leon, ouspenn ma roe aluzenn d’ar re a deu da glask, a iea he-unan a gear da gear gant eur zamm vara var eur penn kezek evit maga ar beorien mezek n’o doa ket hardisegez da astenn ho dourn. Setu aze petra ra ar c’hristen en deuz guir garantez evit he nesa.\nAdtapet diwar « https://br.wikisource.org/w/index.php?title=Buhez_ar_Sent/1894/Pasiant&oldid=30474 »\nKemmoù diwezhañ degaset d'ar bajenn-mañ d'an 17 Gen 2012, da 20:09.


Bilioù - Wikipedia\nSant-Yann-Brevele (betek 2015)\nMourieg (abaoe 2015)\n353 ann. (2017)\n47° 52′ 09″ Norzh\n2° 37′ 54″ Kornôg / 47.8692, -2.63166666667\nbihanañ 81 m — brasañ 167 m\nBilioù a zo ur gumun eus Breizh e Kanton Mourieg e departamant ar Mor-Bihan.\nMelestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet e Kanton Pluveleg; e Bann Josilin e oa; dilamet e voe Kanton Pluveleg e 1801 ha lakaet Bilioù e Kanton Sant-Yann-Brevele gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Bilioù en Arondisamant Gwened bet krouet e 1800.\nDekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant ur person, Curo e anv.\nBrezel-bed kentañ: 36 gwaz eus ar gumun a gollas o buhez abalamour d'ar brezel, d.l.e. 6,05 % eus he foblañs e 1911;\nEil Brezel-bed: mervel a reas seizh den;\nBrezel Aljeria: ur gwaz a varvas  ;\n(br) Bilioù war lec'hienn Geobreizh\n↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajennoù 51, 278 ha 351\n↑ Cassini - EHESS - Bilioù - Fichenn ar gumun\nAdtapet diwar « https://br.wikipedia.org/w/index.php?title=Bilioù&oldid=1737137 »\nDernière modification le 27 Gen 2017, à 19:54\nKemmoù diwezhañ degaset d'ar bajenn-mañ d'an 27 Gen 2017, da 19:54.


Accueil / Maxime TOUZE (Pajenn 9)\nStatud ar c’horseg : dizemglev dalc’hmat\n12 May 2016\tBro C'hall, Maxime TOUZÉ 0\nDimeurzh e oa bet degemeret dilennidi eus Korsika, Jean-Guy Talamoni ha Gilles Simeoni en o zouez, e ministrerezh an Deskadurezh Vroadel. Kraf an emvod : ar c’horseg hag e statud. Ha ne ‘z a ket war-raok hervez an dilennidi gorsat. Degemeret int bet gant Audrey Azoulay ministrez ar Sevenadur ha ...\nTi ar Vro – L’Ôté digor a-benn ar fin !\n11 May 2016\tAodoù an Arvor, Breizh, Maxime TOUZÉ, Sevenadur 0\nLouis Le Bret, Pierre Lambert, Bruno Joncour, Kaourintine Hulaud hag Alain Cadec. E-pad bloavezhioù ha bloavezhioù e oa bet gortozet, ul lec’h brav ha bras evit degemer Telenn hag ar c’hevredigezhioù breizhek e bro Sant-Brieg. Boulc’het e oa bet ar raktres, gant hor c’hamarad aet d’an Anaon Robert Pedron, e ...\nUKIP e Skos : brezel diabarzh ?\n3 May 2016\tEtrebroadel, Maxime TOUZÉ 0\nDavid Coburn ha Nigel Farage. Strollad Nigel Farage n’eo ket gwall yac’h en tu all da voger Hadrian, e-lec’h m’emañ ar vroadelourien en o c’hreñvañ hag ar bobl gant ur santimant europat solut a-walc’h. Ar strollad a-enep Europa ne ra ket berzh. War washaat ez afe an traoù ? E ...\nAr sevenourez Tamara Erde e Sant-Brieg evit komz eus he film diwar-benn ar brezel Israel-Palestina\n28 April 2016\tAodoù an Arvor, Etrebroadel, Maxime TOUZÉ 0\nAlies mat e vez aozet darvoudoù gant ar gevredigezh France-Palestine-Solidarité e Sant-Brieg. Dec’h da noz e oa bet skignet e sinema Club6 ar film «This is my land», sevenet gant Tamara Erde, ur vaouez eus Israel. Er film-se he doa bet c’hoant diskouez penaos e vez kelennet an istor e-barzh ...\nSerlet : un arload nevez evit deskiñ brezhoneg war ho hezoug !\n14 April 2016\tBreizh, Maxime TOUZÉ 0\nUn arload nevez c’hoazh, ur bazenn ouzhpenn evit ar brezhoneg e bedig bed ar c’hleweled. Ar wech-mañ ez eus bet savet un arload evit deskiñ brezhoneg war an hezougoù. Anvet eo Serlet, diwar anv ar raktres: Support European Regional Languages in Education and Tourism. Ur raktres europat an hini eo. ...\nUr senatourez gourdrouzet da vezañ lazhet evit bezañ diskuliet un disamm tailhoù evit Tsahal\n11 April 2016\tBro C'hall, Maxime TOUZÉ 0\nAn afer-mañ n’he deus ket graet kalz a drouz, ha koulskoude ez eus peadra da vezañ diaezet d’an nebeutañ ganti. Gouzout a reer e c’haller kaout disammoù war an tailhoù pa vez graet donezonoù, betek 66%. Sañset e vez graet disammoù pa vez roet arc’hant evit kevredigezhioù pe obererezhioù sokial ...\nPanama Papers : pa denne Sarkozy Panama diouzh listenn zu ar paradozioù kemedel\n7 April 2016\tEtrebroadel, Maxime TOUZÉ, Politikerezh 0\nNicolas Sarkozy ha Ricardo Martinelli, prezidant Panama, e 2012. Danvez afer ar c’hantved a zo en afer-mañ. N’eo nemet ar penn-kentañ ha n’eo ket aes intent an holl draoù a zo e jeu a-dreñv ken teñval eo bed ar paradozioù kemedel. Graet e vez Panama Papers eus an diskuliadenn gant mediaoù dre ...\nUn anv nevez evit rannvro Nord Pas-de-Calais Picardie\n10 March 2016\tBro C'hall, Maxime TOUZÉ, Politikerezh 0\nKaout rannvroioù nevez droch a zo mat, kavout anvioù droch ar rannvroioù nevez-se a zo gwelloc’h c’hoazh ! Ur votadeg enlinenn a zo bet lañset gant kuzul rannvro nevez Nord Pas-de-Calais Picardie evit choaz ha sed aze an tri anv a zo kinniget : Hauts-de-France, Nord-de-France ha Terre du Nord. ...\nTesteni daou Vreton e Palestina\n5 March 2016\tBreizh, Maxime TOUZÉ 0\nIfig Guillou o prezegenniñ. Dec’h da noz e oa bet aozet ur brezegenn gant Association France Palestine Solidarité e Sant-Brieg. Un tri-ugent a dud bennak a oa deuet da selaou aketus ar pezh o doa bevet Yves Guillou ha Vincent Gibelin. Kemeret o doa perzh en ur gefridi olivez e ...\nLogo Yes Scotland adtapet gant un emsav dizalc’hour kalifornian\n28 February 2016\tEtrebroadel, Maxime TOUZÉ 0\nLañs a zo gant ur c’houlzad e Kalifornia evit kaout an dizalc’hiezh. Stourmerien an emsav keodedel-mañ a zo bet levezonet a-galz gant ar c’houlzad e Skos, eme an aozerien. Betek adtapout al logo en ur eilpennañ al livioù. Diskleriañ a reont ez eus 40% eus ar Galifornianed a-du gant an ...\nPage 9 of 15Premier / Kentañ...«7891011\t»\t...Dernier / Diwezhañ


Hor palioù - UDB - Union démocratique bretonne\nDAdalek ar bloavezhioù 1960 eo bet skoueriet al labour-douar e Breizh diouzh ezhommoù an ijinerezh. Goude bezañ bet lakaet da boduiñ a-vil-vern ha da ezporzhiañ ne zeu ket a-benn ken ur c'halz a gouerien da zastum gounidigezh ha war zle int. Diwar-se e teu ar vicher-se ken pouezhus da vezañ tapet e fall. En un toullad dek-vloazioù eo bet digresket a-grenn an niver a beizanted ha war-gresk eo bet an tolpiñ-atantoù. Disoc'h ur politikerezh nevezfrankizour an hini eo.\nMennet eo an UDB da adlakaat ar gouerien da vezañ mestr war o aferioù dezho o-unan. Evit-se eo ret en em zisober diouzh ur patrom produadour. An delladurezh a rank ober muioc 'h evit an atantoù bihan ha krenn ma teu implijoù-labour diwarno. Soñjal a ra d'an UDB ivez eo ret adreiñ ar galloud d'al labourien-douar er c'hevelourioù. Erfin, embann a ra an UDB sklaer ha fraezh e vo dilezet war verr dermen an implij eus al louzoù amprevaned a zistruj an douaroù hag a ya war-ruilh er stêrioù ma vez distrujet krenn ar veoliesseurted ganto.\nGourc'hemennet eo politikerezh an terkañ-tachennad e Bro-c'hall eus Pariz. Adalek an DATAR e termen ar Stad pehini eus an tachennadoù zo ampletus pe n'int ket. Statud ar « meurgêriadur » bet lakaet e plas e 2010 en deus sakralaet ar bennreolenn-se hag an UDB he deus stourmet outi. Dibab da lakaat er penn kentañ ar c'hevezañ etre kêrioù zo kontrol d'ar mennad a genskoazell a fell d'hor strollad lakaat da dalvezout.\nHervez an UDB ne zle ket ar Stad melestriñ Bro-c'hall. An diorren ekonomikel hag an dibaboù politikel a rank dont eus dibaboù an dud. Difenn a ra an UDB ar gwir da vevañ ha da labourat en un doare dereat e Breizh ha kontrol eo d'ur spesialaat re vras eus an tachennadoù hag a zegas monedone dre redi. E soñj emañ an UDB e c'hellfe da skouer pep annezad e Breizh implijout servijoù foran ar yec'hed dindan 20 munut diouzh e di.\nAr c'hreizenniñ zo ur politikerezh savet ha n'eo ket tonket. Digreizenniñ zo adkempouezhañ ar madoù, an isframmoù hag ar boblañs.\nAl loened hag ar plant a c’houzañv war-eeun distruj o annez. War an tu fall ez a al lec’hioù naturel gant diwezh an obererezhioù tud hengounel pe gant o distruj penn-da-benn, ar pezh a gas d’ur c’holl bras evit ar vevliesseurted.\nEvit UDB eo poent empennañ ur gevredigezh hep karbon, ha stourm ivez ouzh an holl saotradurioù. Ret e vo paouez da bostañ arc’hant e-barzh ar pleustroù fall ha talvoudekaat ar re vat. Biken ne vo un diskoulm lakaat ur breved war ar bevedegoù pe prevesaat ar meteier naturel evit stourm ouzh cheñchamant an hin peogwir e lak Mab-den e diavaez an Natur ha disrann a ra ar bed e daou rummad : ar re a biaou hag ar re all.\nE-keñver ar politikerezh produiñ energiezhioù kreizennet ha kuzhet kendalc’het gant ar Stad, gant ar filierienn nukleel da skouer, hep goulenn digant ar bobl he savboent e venn UDB digreskiñ ar beveziñ energetek ha lieskementiñ an energiezhioù nevezadus, ganto e vo gwarantet emrenerezh energetek hon tiriadoù. An energiezhioù nevezadus a zegas implijoù lec’hel e gennad an ijin teknologiezhioù azasaet da bep tiriad hag ivez er sevel ha derc’hel ar frammoù-se. Evit hen ober hon eus ezhomm da bostañ arc’hant e-barzh ar rouedadoù tost d’an dud hag ur galloud divizout rannvroel gouest da seveniñ e-unan galvoù da ginnigoù a-zere evit ma c’hallfe an EBE respont dezho.\nBetek an deiz a hiziv eo bet « akademizet » ar Sevenadur, evel ar galleg, kodifiet ha kadarnaet gant un ensavadur. Ar seurt begenn sevenadurel-se a c’haller gwelet war an tiriad : tost holl gredoù ministrerezh ar Sevenadur a vez kreizennet war bro Pariz.\nEvit an UDB eo ar sevenadur ar pezh a sav liammoù etre an dud. Dont a ra eus ur boblañs bennak pe/hag un tiriad bennak, forzh pegen bras eo. Morse ne rank bezañ disoñjet gant ar politikerezhioù foran karg sokial ar sevenadur. Unan eus palioù hor politikerezh sevenadurel a vo stourm ouzh ar baouridigezh sevenadurel o kinnig d’ar Vretoned adperc’hennañ o glad dizanvezel (yezhoù, istor, chemet…). Broudañ a reomp ur gwir bolitikerezh ledan a zeskadurezh pobl, an doare nemetañ evit ar geodedourien da vezañ dieub evit gwir.\nYec’hed ha gwarez sokial\nRankout a ra ar yec’hed bezañ ur briorelezh e-barzh ur gevredigezh a embann labourat evit mad an holl. Rankout a ra bezañ ar warez sokial ur reol hollvedel, evit an holl c’hennadoù – foran pe brevez – hag an holl remziadoù kemmesket. Priorelezh an UDB eo e c’hallfe an holl bezañ gwarezet a-fet yec'hed ar pezh a dalvez e ranker kaout frammoù ingalet mat war an tiriad ha stourm ouzh prevesañ ar gennad-mañ.\nKentoc’h eget sevel ur sistem diazezet war ar pareañ-goude e tifenn an UDB ar postañ arc’hant e-barzh ar warez, marc’hadmatoc’h hag efedusoc’h.\nAbaoe m’eo bet krouet e 1964 e labour an UDB evit sevel ur Frañs hag un Europa kevreadel ma c’hellfe Breizh kaout enni ur statud ispisial evel an holl diriadoù a fellfe dezho. Ret vefe evit se krouiñ Bodadenn Vreizh o strollañ ar c’huzul rannvro a-vremañ hag ar pemp departamant breizhat. Bez he defe ar Vodadenn-se ur galloud lezenniñ war dachennoù zo.\nBuhez politikel ha mediaoù\nAfer an holl eo ar politikerezh. Evit an UDB e tleer tostaat ar galloud ouzh ar gevredigezh ha mirout ouzh ar politikerezh da vezañ ur vicher. Evit kadarnaat padusted ur gevredigezh demokratel e tleer gwareziñ enep-galloudoù. E-lec’h ur galloud embreget diouzh krec’h e kinnig ur galloud a-blaen evit ma vo gwelloc’h an demokratelezh ha gwelloc’h al lodenniñ.\nEvit ur gwir statud evit an dilennidi emañ an UDB, evit un doare adaozet da arc’hataouiñ ar stolladoù politikel hag ur plas gwirion evit ar sindikadoù er c’hendiviz sokial. Dleout a ra ar gazetennerien bezañ gwarezet gant al lezenn evito d’ober o labour hep bezañ kabestret na gant ar galloud politikel na gant al lobioù prevez.\nStourm a ra an UDB enep an neveztrevadennouriezh ekonomikel a voug an ekonomiezhioù hengounel hag a vount an dud paour da guitaat o bro evit treuzvevañ hepken. Kinnig a ra e vefe savet en Europa ur statud a repuad en abeg d’an hin met goulenn a ra ivez e vefe krouet gant kumuniezh ar broadoù ur « gwir da chom » evit klokaat ar « gwir da vont-ha-dont », rak n‘eo reizh ar fiñvusted nemet pa vez un dibab ha ket ur redi.\nEchu eo amzer an aluzon. Emeur o sevel ur politikerezh a gengred etrevroadel amañ e Breizh o sevel ur sistem ekonomikel reishoc’h.\nDifenn ha kannadouriezh\nEvit an UDB e ya difenn-bro ha kannadouriezh an eil da heul egile. Dre-se e tegouezhfe mat sevel ul lu europat (e-tal kichen an arme c’hall). Un doare da reiñ pouez d'an Unvaniezh Europat e-kreiz divizoù ar bed e vefe. Gant ul lu europat lakaet dindan ur veli nemeti e vefe tu da zerc’hel war koust an Difenn dre genlodiñ an dafar-arme ha boutinaat labour ar soudarded.\nNag un druez deomp, ha ni tud peoc’hus, ar gwel eus an arc’hant ken uhel gant ministrerezh an arme. Ha c’hoazh e chomomp mantret dirak ar marc’had-bed ken divezh gant an armoù. Stourm a reomp da gaout ur bed bet dizarmet tamm-ha-tamm ha da gentañ holl evit kaout an dizober diouzh an armoù nukleel. Goulenn a reomp groñs ivez e vefe treuzfurmet tachenn arme Enez-Hir hag a laka Breizh en arvar bras dre-gaoz dezhi. A-hend-all, evit an UDB, n’eus ket anv da lakaat prevez an arme c’hall.\nKelenn hag imbourc’h\nE Breizh emañ uhel ar c’helennerezh. Derc’hel anezhañ en e stad ha kas anezhañ amploc’h c’hoazh a zo un dra ret. Ul lec’h stummañ da gaout ur gopr diwezhatoc’h n’hall ket pal ar skol bezañ tra ken. Ul lec’h deskiñ evit an den, digeriñ e spered, sevel hag en em zispakañ ne lavaromp ket !\nEvit an UDB e rank ul lodenn deus ar programmoù deskiñ, reoù an istor hag an douaroniezh pergen, met al lennegezh ivez, kaout sol war danvez an tiriadoù. Kinnig a ra e vo ar rannvroioù e karg eus koskor an deskadurezh ha gopret ganto hervez ur skeul diazezet e Frañs a-bezh. Degas nerzh d’ar skolioù-meur e Breizh a fell d’an UDB ober c’hoazh hag ober evit ma vo kresket o feadra, dezho da vezañ gouest da ren disoursi an enklaskoù ret. Evit ar brezhoneg e ranko an deskadurezh dre soubidigezh bezañ anavezet ez-ofisiel ha paeet gant an arc’hant publik.\nStourm a ra an U.D.B. evit muioc’h a eeunded sokial hag a-enep d’an disingalded. Bezañ eus an tu kleiz a c’houlaka e tifenner ar gounidoù sokial ha kevredigezhel kement hag e azgoulenner gwirioù nevez.\nTaliñ a ra an U.D.B. ouzh kement argasidigezh a vez, forzh pe stumm e vije : gouennelouriezh, reizhouriezh pe ziforc’hidigezh liammet gant jener pe klas sokial an den. Stourm a ra an U.D.B. evit un diforc’hiañ spis ha splann kenetre ar galloud-oberier, ar galloud-lezenner hag ar galloud-barn.\nIngalded-rik a c’houll an U.D.B. etre yezhoù ar vro. Ken dellezek an eil hag eben. Evit keloù-se, n’eus ket abeg ober gant un trefoedaj evel «yezh rannvro» dre ma z’int yezhoù, minorelaet pe strishaet o levezon a-ratozh. Lakaet e vo da bal, enta «ken-ofisieladurezh» an div yezh-mañ : brezhoneg ha gallo. Ne dalvez ket da yezhoù bro Frañs bezañ graet is-yezhoù anezho : yezhoù da-vat int traken.\nGoulenn a reomp groñs ar gwir d’ober gant hor yezhoù evel ma fell deomp, dreist-holl pa z’int stag ouzh Breizh an unan. Evit kement-se e ranker gounid ur galloud-lezenner enta.\nUr mad boutin da vibien mabden eo ar mor. Alese ne c’hello biken bezañ perc’hennet gant den na gant tra. Dre ma vez lodenn vrasañ annezidi ar bed o vevañ a-hed e aodoù e ranker digreskiñ ar saotradur a stleper eno hag ennañ hag ober war e dro, evit ma c’hellfe ar re a vev diwarnañ kenderc’hel da dennañ gounid anezhañ. Stag eo Breizh ouzh he aodoù-mor eus un tu, ha padal e tro-kein outo eus un tu all, abalamour da greizennadurezh bro Frañs. Ret-mat eo anzav pegen kreizennet eo politikerezh houmañ, ha pa vefe diwar-benn an aodoù-mor. Alese e fell d’an U.D.B. diglozañ en-dro ar vro war ar morioù ha neuze war ar bed.\nFellout a ra d'an UDB gwareziñ d'an holl dud o chom e Breizh ar gwir da vevañ en ul lojeiz dereat . Distag diouzh goproù an dud eo e Breizh priz al lojeizoù da brenañ ha da feurmiñ. Abalamour d'ar brokañ war al lojeizoù ha dre ma'z eo diouzh Bro-c'hall galvet Breizh da vezañ un takad diduiñ. Diwar-se e teu politikerezhioù anneziñ en un toullad mat a gununioù. E soñj emañ an UDB da zigreskiñ al lodenn eus gounidigezhioù an tiegezhioù a ya gant al lojeiz. E-lec'h lakaat da sevel forzh pegement e faot d'an UDB reneveziñ ar chomachoù bet savet kent. Dre arnodiñ e fell d'an UDB lakaat war sav ur « statud annezad » er tachadoù ma vez tenn marc'had al lojeiz enno. Dre-se e vo dalc'het kont da gentañ eus ar re a zo o chom a-hed ar bloaz er vro kentoc'h evit ar a zo o chom a-vare da vare.\nTouristelezh ha glad\nBreizh zo en he c'herzh ur glad danvezel ha dizanvezel dispar met ne vez ket graet en un doare ervat war e dro. Oc'h ober emañ an UDB evit ma vo donaet anaoudegezh istor ha douaroniezh Breizh. E-sell emañ ivez d'o adreiñ talvoudegezh en ur reiñ en-dro da skouer o anv gwirion d'al lec'hioù. Galvet eo ar glad da vezañ en ardamez d'an holl, d'ar re vreizhat ha divreizhat. An douristelezh zo un ekonomiezh ouzhpenn na zle ket lakaat en arvar tachennoù all an obererezhioù armerzhel. Ret eo dezhi bezañ doujus d'ar poblañsoù ha d'an ekoreizhadoù.\nHervez an UDB eo ret ober an diforc'h etre ar monedone dibabet hag an hini dre redi. Ma'z eo ret digreskiñ an hini diwezhañ-mañ ne oufed ket raskañ anezhañ penn da benn. Bezañ mestr war al lusk-dilusk zo hirie ur merk a renkad ha dont a ra disingalderioù diwarnañ. An dalc'h politikel zo d'ober da gentañ-holl ar postañ a zo ezhomm evit an dilec'hiañ da vont d'al labour, d'ar skol ha d'ar servijoù pennañ (an ospital peurgetket) evit gwareziñ da bep hini, d'ar re zo diaes dezho en o zouez, an tu da zilec'hiañ. Oc'h ober emañ an UDB evit ma vo aesoc'h ar mont-dont eus an norzh d'ar su e Breizh met ivez evit ur steuñv-aerbozh a c'hello reizhañ an dougen dre-nij o vezañ ma ra an aerborzhioù bihan evit ar c'hreizenniñ.\nUn diazez bras eo an delladurezh* evit an darn vrasañ eus ar politikerezhioù foran. Un ostilh politikel pouezus-kenañ eo hag an doare ma vo ingalet an delladurezh en do disoc’hoù a-bouez war ar gevredigezh. Evit an UDB e ranker adlakaat ar justis e kalon an delladurezh c’hall oc’h adreizhañ ar sistem, rak ar mont en-dro a-vremañ ne ra nemet kreskiñ an digevatalderioù sokial, ekonomikel ha tiriadel. Ret eo ivez lakaat e plas ur gwir gevrat a-fiziañs etre ar Stad hag ar strollegezhioù lec’hel oc’h ober diouto aktored politikel gwir gant ar peadra gwarantet hag ur sell war hir-dermen. Ar gevrat a-fiziañs-mañ a vo gwir gant un emrenerezh telladurezh hepken ar pezh a dalvez e chomo ul lodenn eus an tailhoù e Breizh. Kement strollegezh a zo a ranko sevel he zailhoù hec’h-unan diouzh ar c’hefridioù a vo fiziet enni, ha kement-mañ evit chom hep bezañ e-dalc’h ar Stad, ar pezh na vir ket ouzh kas ur skodenn a gengred dezhi evit stourm ouzh an digevatalderioù tiriadel. Evel-just e vo erlec’hiet an tailhoù hag an taosoù a-vremañ gant ar re nevez. Diskouez ar fiziañs-mañ a vefe ur gouestl a giriegezh evidomp.\nMennout a ra an UDB gant e gevelerien europat sevel un Europa kevreadel gouest da gomz a-unvouezh er bed a-bezh hep moustrañ liesseurted ar sevenadurioù. Ne c’hallomp ket empennañ un Europa demokratel na warezfe ket. Rankout a ra asuriñ d’an holl ur warez sokial ha mont pelloc’h eget ur marc’had ledan. Mennout a ra an UDB rediañ an holl diriadoù ezel eus Unvaniezh Europa ur gopr izek evit stourm ouzh an dumping sokial hag ar c’hevezerezh diabarzh. N’eus nemet gant ur politikerezh sokial e vo gounezet soñj an Europiz d’ar raktres Europa.


Yoann Gourkuñv e 2009 gant Bourdel\nYoann Gourcuff (pe Gourkuñv hervez doare ar brezhoneg) zo ur melldroader eus Breizh, bet ganet d'an 11 a viz Gouere 1986 e Plañvour er Mor-Bihan. Kreizer argader brudet eo, anezhañ gwellañ c'hoarier Breizhat e deroù an XXIvet kantved moarvat. Hag-eñ yaouank c'hoazh emañ ivez e-touez gwellañ c'hoarierien Frañs ha meur a grogad etrebroadel en deus kemeret perzh enne. E skipailh mell-droad Breizh emañ – daoust ma n'en deus ket c'hoariet c'hoazh o vezañ ma n'eo bet war an dachenn da geñver ar c'hrogad Breizh / Kongo e 2008 nemet da lañsañ ar c'hrogad abalamour ma oa gloazet – hag e-barzh hini Frañs. Abaoe ar bloavezh 2009-2010 e c'hoari e-barzh skipailh Bourdel, en doa gounezet kampionad Frañs ar c'hevre kentañ er bloaz a-raok.\n1 FC an Oriant (2000/2001)\n2 Stad Roazhon (2001/2006)\n3 AC Milano (2006-2008)\n4 Bourdel (2008-2010)\n5 Lyon (2010)\nFC an Oriant (2000/2001)Aozañ\nYoann Gourkuñv gant skipailh Roazhon e miz Even (2016)\nMab d'ar gourdoner Christian Gourkuñv eo bet stummet en Oriant betek e 14 vloaz pa zivizas kuitaat klub ar Verlued da vont da hini Stad Roazhon asambles gant e dad a yeas da c'hourdoner eno e fin ar c'houlzad 2000-2001.\nStad Roazhon (2001/2006)Aozañ\nE Gouere 2001 e krog da c'hoari e-barzh skipailh re yaouank Stad Roazhon. Daou vloaz war-lerc'h d'an 31 a viz Mae 2003 ez a kib Gambardella gant ar skipailh, trec'h m'emañ war Strasbourg, 4 ouzh 1 e Stad Frañs e Sant-Denez (93). Ur pal a lak Yoann Gourkuñv er 15vet munutenn, dirak daoulagad e dad eta hag en doa gounezet ar memes kib d'e goulz.E gevrat vicherel gentañ a sin e 2003 gant Stad Roazhon p'emañ dija skipailhoù hollvrudet evel Ajax Amsterdam en Izelvroioù pe Arsenal e Bro-Saoz o kregiñ da dostaat outañ. Nav c'hrogad a gemero perzh enne war an dachenn e-kerzh ar c'houlzad kentañ-mañ. Ar bloaz war-lerc'h e 2004-2005 e c'hoario 21 c'hrogad kampionad ar c'hevre kentañ. D'an 29 a viz Gouere 2005 e c'hounez kampionad Europa ar re dindan 19 vloaz, gant skipailh Frañs.\nAC Milano (2006-2008)Aozañ\nE 2006-2008 emañ e klub hollvrudet ar Milano AC en Italia. E-pad ar c'houlzad kentañ eo lakaet evit ar wech kentañ da c'hoarier titlet en ur c'hrogad eus kevre kampioned Europa. E-kerzh ar c'hrogad-mañ a-enep da AEK Athena eo e lakao ivez e bal kentañ en ur gib europat. Ar c'houlzad 2007-2008, anezhañ an eil e Milano AC a vo startoc'h evit Yoann Gourkuñv na vo ket lakaet da c'hoari nemeur. Divizout a ra mont da welet e lec'h all hag asantiñ a ra e skipailh e vefe prestet ur bloavezh da glub Bourdel gant un opsion war werzh.\nE varregezh koulz hag e skiant bet prenet en ur c'hlub a live etrebroadel a zegaso kalz da skipailh Bourdel. En em gavout a ra eno e 2008 pa oa kampion skipailh Lyon Olimpek evit ar 7vet bloaz da heul. Berzh a ra ken e ra. Buan e teu da vezañ ur c'hoarier hollret d'ar gourdoner Laurent Blanc a gas anezhañ d'al letonenn bep tro ma c'hall. Nebeut war-lerc'h e ra e doull e skipailh Frañs.\nGoude da gaout ar kib bed gant Frañs, sinet en deus gant Jean-Michel Aulas ar prezidant eus ar c'hlub al Lyon met koulskoude, gallout a rae da c'hoari gant Arsenal e Bro-Saoz.\nD'an 3 a viz Genver 2009 e resev priz sportour ar bloaz digant kazetennerien sport Ouest-France.\nAdtapet diwar « https://br.wikipedia.org/w/index.php?title=Yoann_Gourcuff&oldid=1733279 »\nDernière modification le 3 Gen 2017, à 20:29\nKemmoù diwezhañ degaset d'ar bajenn-mañ d'an 3 Gen 2017, da 20:29.


KDSK, Centre de Ressources Culturelles CeltiquesThesaurus : Manifestadeg\nLinked documents : [322 document(s)]\n[Foto] Manifestadeg aozet evit devezh kentañ europa ar yezhoù, e Pondivi, d'an 12 a viz Evrel 1997. Ar prezennoù. / [Disanv] (Luc'hskeudennet gant). - - KDSK_SAE_Lodad01A1474_P.jpg\n[Foto] Manifestadeg aozet evit devezh kentañ europa ar yezhoù, e Pondivi, d'an 12 a viz Evrel 1997. Ar prezennoù. / [Disanv] (Luc'hskeudennet gant). - - KDSK_SAE_Lodad01A1472_P.jpg\n[Foto] Manifestadeg aozet evit devezh kentañ europa ar yezhoù, e Pondivi, d'an 12 a viz Evrel 1997. Ar prezennoù. / [Disanv] (Luc'hskeudennet gant). - - KDSK_SAE_Lodad01A1473_P.jpg\n[Foto] Manifestadeg aozet evit devezh kentañ europa ar yezhoù, e Pondivi, d'an 12 a viz Evrel 1997. Patrig Ar Goarnig o kizellat un dorn. / [Disanv] (Luc'hskeudennet gant). - - KDSK_SAE_Lodad01A1470_P.jpg\n[Foto] Manifestadeg aozet evit devezh kentañ europa ar yezhoù, e Pondivi, d'an 12 a viz Evrel 1997. Patrig Ar Goarnig o kizellat un dorn. / [Disanv] (Luc'hskeudennet gant). - - KDSK_SAE_Lodad01A1471_P.jpg\n[Foto] Manifestadeg Diwan. / [Disanv] (Luc'hskeudennet gant). - - KDSK_SAE_Lodad01A0490_P.jpg\n[Foto] Manifestadeg Diwan. / [Disanv] (Luc'hskeudennet gant). - - KDSK_SAE_Lodad01A0488_P.jpg\n[Foto] Manifestadeg Diwan. / [Disanv] (Luc'hskeudennet gant). - - KDSK_SAE_Lodad01A0484_P.jpg\n[Foto] Manifestadeg Diwan. / [Disanv] (Luc'hskeudennet gant). - - KDSK_SAE_Lodad01A0483_P.jpg\n[Foto] Manifestadeg e Roazhon. / [Disanv] (Luc'hskeudennet gant). - - KDSK_SAE_Lodad01A0081_P.jpg\n[Foto] Manifestadeg e Roazhon. / [Disanv] (Luc'hskeudennet gant). - - KDSK_SAE_Lodad01A0082_P.jpg\n[Foto] Manifestadeg e Roazhon. / [Disanv] (Luc'hskeudennet gant). - - KDSK_SAE_Lodad01A0083_P.jpg\n[Foto] Manifestadeg e Roazhon. / [Disanv] (Luc'hskeudennet gant). - - KDSK_SAE_Lodad01A0084_P.jpg\n[Foto] Manifestadeg e Roazhon. / [Disanv] (Luc'hskeudennet gant). - - KDSK_SAE_Lodad01A0085_P.jpg\n[Foto] Manifestadeg e Roazhon. / [Disanv] (Luc'hskeudennet gant). - - KDSK_SAE_Lodad01A0086_P.jpg\n[Foto] Manifestadeg e-kichenn ar "Sal An holl sportoù", e Rozhon. / [Disanv] (Luc'hskeudennet gant). - - KDSK_SAE_Lodad01B0070_P.jpg\n[Foto] Manifestadeg enepfaskouriezh ha kengred gant an dud dibaper skarzhet. / [Disanv] (Luc'hskeudennet gant). - - KDSK_SAE_Lodad01A0992_P.jpg\n[Foto] Manifestadeg enepfaskouriezh ha kengred gant an dud dibaper skarzhet. / [Disanv] (Luc'hskeudennet gant). - - KDSK_SAE_Lodad01A0988_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. Manifesterien gant tee-shirtoù 29, +, 22, +, 35, +, 56, +, 44, =. / [Disanv] (Luc'hskeudennet gant). - - KDSK_SAE_Lodad01A0561_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. Manifesterien gant tee-shirtoù 29, +, 22, +, 35, +, 56, +, 44. / [Disanv] (Luc'hskeudennet gant). - - KDSK_SAE_Lodad01A0560_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. Plasen Royale. / [Disanv] (Luc'hskeudennet gant). - - KDSK_SAE_Lodad01A0559_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. Plasenn Royale. / [Disanv] (Luc'hskeudennet gant). - - KDSK_SAE_Lodad01A0552_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. Plasenn Royale. / [Disanv] (Luc'hskeudennet gant). - - KDSK_SAE_Lodad01A0554_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. Plasenn Royale. / [Disanv] (Luc'hskeudennet gant). - - KDSK_SAE_Lodad01A0555_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. Plasenn Royale. / [Disanv] (Luc'hskeudennet gant). - - KDSK_SAE_Lodad01A0556_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. Plasenn Royale. / [Disanv] (Luc'hskeudennet gant). - - KDSK_SAE_Lodad01A0557_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. Plasenn Royale. / [Disanv] (Luc'hskeudennet gant). - - KDSK_SAE_Lodad01A0558_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. Manifesterien gant tee-shirtoù 22, +, 35 dirak Kuzul Meur de Loire-Atlantique. / [Disanv] (Luc'hskeudennet gant). - - KDSK_SAE_Lodad01A0549_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. / [Disanv] (Luc'hskeudennet gant). - - KDSK_SAE_Lodad01A0569_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. / [Disanv] (Luc'hskeudennet gant). - - KDSK_SAE_Lodad01A0568_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. / [Disanv] (Luc'hskeudennet gant). - - KDSK_SAE_Lodad01A0567_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. / [Disanv] (Luc'hskeudennet gant). - - KDSK_SAE_Lodad01A0566_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. / [Disanv] (Luc'hskeudennet gant). - - KDSK_SAE_Lodad01A0565_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. / [Disanv] (Luc'hskeudennet gant). - - KDSK_SAE_Lodad01A0564_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. / [Disanv] (Luc'hskeudennet gant). - - KDSK_SAE_Lodad01A0553_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. / [Disanv] (Luc'hskeudennet gant). - - KDSK_SAE_Lodad01A0551_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. / [Disanv] (Luc'hskeudennet gant). - - KDSK_SAE_Lodad01A0550_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. / [Disanv] (Luc'hskeudennet gant). - - KDSK_SAE_Lodad01A0548_P.jpg\n[Foto] Manifestadeg evit adunvaniezh Breizh, e Naoned, d'ar 6 a viz Meurzh 1999. / [Disanv] (Luc'hskeudennet gant). - - KDSK_SAE_Lodad01A0572_P.jpg\n[Foto] Manifestadeg evit dieubidigezh prizonidi politikel, e Pariz, miz Genver 1997. / [Disanv] (Luc'hskeudennet gant). - - KDSK_SAE_Lodad01B0025_P.jpg\n[Foto] Manifestadeg evit dieubidigezh prizonidi politikel, e Pariz, miz Genver 1997. / AN DUIGOU Klaod (Luc'hskeudennet gant). - - KDSK_SAE_Lodad01A0662_P.jpg\n[Foto] Manifestadeg evit dieubidigezh prizonidi politikel, e Pariz, miz Genver 1997. / AN DUIGOU Klaod (Luc'hskeudennet gant). - - KDSK_SAE_Lodad01A0661_P.jpg\n[Foto] Manifestadeg evit dieubidigezh prizonidi politikel, e Pariz, miz Genver 1997. / AN DUIGOU Klaod (Luc'hskeudennet gant). - - KDSK_SAE_Lodad01A0660_P.jpg\n[Foto] Manifestadeg evit dieubidigezh prizonidi politikel, e Pariz, miz Genver 1997. / AN DUIGOU Klaod (Luc'hskeudennet gant). - - KDSK_SAE_Lodad01A0663_P.jpg\n[Foto] Manifestadeg evit ma vo anavezet ha gwarezet ar yezhoù minorelaet gant ar Vonreizh. / [Disanv] (Luc'hskeudennet gant). - - KDSK_SAE_Lodad01A1398_P.jpg\n[Foto] Manifestadeg evit ma vo anavezet ha gwarezet ar yezhoù minorelaet gant ar Vonreizh. / [Disanv] (Luc'hskeudennet gant). - - KDSK_SAE_Lodad01A1399_P.jpg\n[Foto] Manifestadeg evit ma vo anavezet ha gwarezet ar yezhoù minorelaet gant ar Vonreizh. / [Disanv] (Luc'hskeudennet gant). - - KDSK_SAE_Lodad01A1409_P.jpg\n[Foto] Manifestadeg evit ma vo anavezet ha gwarezet ar yezhoù minorelaet gant ar Vonreizh. / [Disanv] (Luc'hskeudennet gant). - - KDSK_SAE_Lodad01A1411_P.jpg\n[Foto] Manifestadeg evit ma vo anavezet ha gwarezet ar yezhoù minorelaet gant ar Vonreizh. / [Disanv] (Luc'hskeudennet gant). - - KDSK_SAE_Lodad01A1412_P.jpg\n[Foto] Manifestadeg evit ma vo anavezet ha gwarezet ar yezhoù minorelaet gant ar Vonreizh. / [Disanv] (Luc'hskeudennet gant). - - KDSK_SAE_Lodad01A1413_P.jpg\n[Foto] Manifestadeg evit ma vo anavezet ha gwarezet ar yezhoù minorelaet gant ar Vonreizh. / [Disanv] (Luc'hskeudennet gant). - - KDSK_SAE_Lodad01A1414_P.jpg\n[Foto] Manifestadeg evit ma vo anavezet ha gwarezet ar yezhoù minorelaet gant ar Vonreizh. / [Disanv] (Luc'hskeudennet gant). - - KDSK_SAE_Lodad01A1415_P.jpg\n[Foto] Manifestadeg evit ma vo anavezet ha gwarezet ar yezhoù minorelaet gant ar Vonreizh. / [Disanv] (Luc'hskeudennet gant). - - KDSK_SAE_Lodad01A1416_P.jpg\n[Foto] Manifestadeg evit ma vo anavezet ha gwarezet ar yezhoù minorelaet gant ar Vonreizh. / [Disanv] (Luc'hskeudennet gant). - - KDSK_SAE_Lodad01A1417_P.jpg\n[Foto] Manifestadeg evit ma vo anavezet ha gwarezet ar yezhoù minorelaet gant ar Vonreizh. / [Disanv] (Luc'hskeudennet gant). - - KDSK_SAE_Lodad01A1418_P.jpg\n[Foto] Manifestadeg evit ma vo anavezet ha gwarezet ar yezhoù minorelaet gant ar Vonreizh. / [Disanv] (Luc'hskeudennet gant). - - KDSK_SAE_Lodad01A1419_P.jpg\n[Foto] Manifestadeg evit ma vo anavezet ha gwarezet ar yezhoù minorelaet gant ar Vonreizh. / [Disanv] (Luc'hskeudennet gant). - - KDSK_SAE_Lodad01A1420_P.jpg\n[Foto] Manifestadeg evit souten ar breizhiz hag an euskariz bet barnet dre ma o deus ro / [Disanv] (Luc'hskeudennet gant). - - KDSK_SAE_Lodad01A1198_P.jpg\n[Foto] Manifestadeg evit ur skinwel e brezhoneg, e St-Brieg. / [Disanv] (Luc'hskeudennet gant). - - KDSK_SAE_Lodad01A0335_P.jpg\n[Foto] Manifestadeg evit ur skinwel e brezhoneg, e St-Brieg. / [Disanv] (Luc'hskeudennet gant). - - KDSK_SAE_Lodad01A0334_P.jpg\n[Foto] Manifestadeg evit ur skinwel e brezhoneg, e St-Brieg. / [Disanv] (Luc'hskeudennet gant). - - KDSK_SAE_Lodad01A0332_P.jpg\n[Foto] Manifestadeg evit ur skinwel e brezhoneg, e St-Brieg. / [Disanv] (Luc'hskeudennet gant). - - KDSK_SAE_Lodad01A0331_P.jpg\n[Foto] Manifestadeg evit ur skinwel e brezhoneg, e St-Brieg. / [Disanv] (Luc'hskeudennet gant). - - KDSK_SAE_Lodad01A0330_P.jpg\n[Foto] Manifestadeg evit ur skinwel e brezhoneg, e St-Brieg. / [Disanv] (Luc'hskeudennet gant). - - KDSK_SAE_Lodad01A0329_P.jpg\n[Foto] Manifestadeg evit ur skinwel e brezhoneg, e St-Brieg. / [Disanv] (Luc'hskeudennet gant). - - KDSK_SAE_Lodad01A0328_P.jpg\n[Foto] Manifestadeg evit ur skinwel e brezhoneg, e St-Brieg. / [Disanv] (Luc'hskeudennet gant). - - KDSK_SAE_Lodad01A0327_P.jpg\n[Foto] Manifestadeg evit ur skinwel e brezhoneg, e St-Brieg. / [Disanv] (Luc'hskeudennet gant). - - KDSK_SAE_Lodad01A0326_P.jpg\n[Foto] Manifestadeg evit ur skinwel e brezhoneg, e St-Brieg. / [Disanv] (Luc'hskeudennet gant). - - KDSK_SAE_Lodad01A0151_P.jpg\n[Foto] Manifestadeg evit ur skinwel e brezhoneg, e St-Brieg. / [Disanv] (Luc'hskeudennet gant). - - KDSK_SAE_Lodad01A0150_P.jpg\n[Foto] Manifestadeg evit ur skinwel e brezhoneg, e St-Brieg. / [Disanv] (Luc'hskeudennet gant). - - KDSK_SAE_Lodad01A0149_P.jpg\n[Foto] Manifestadeg galvet gant Herri Batasuna, e Bilbao [Bilbo], d'an 29 a viz Mezheven 1996. / [Disanv] (Luc'hskeudennet gant). - - KDSK_SAE_Lodad01B0022_P.jpg\n[Foto] Manifestadeg galvet gant Herri Batasuna, e Bilbao [Bilbo], d'an 29 a viz Mezheven 1996. - KDSK_SAE_Lodad01B0039_P.jpg\n[Foto] Manifestadeg galvet gant Herri Batasuna, e Bilbo [Bilbao], d'an 29 a viz Mezheven 1996. / [Disanv] (Luc'hskeudennet gant). - - KDSK_SAE_Lodad01B0023_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. Manifesterien evit ar skolioù ha liseoù e Lannarstêr. / [Disanv] (Luc'hskeudennet gant). - - KDSK_SAE_Lodad01A1219_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A1222_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A1220_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A1218_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A1217_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A1216_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A1213_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A1212_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A1211_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A1226_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A1227_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A1229_P.jpg\n[Foto] Manifestadeg galvet gant Unvaniezh ar Gelennerien Brezhoneg hag an APEEB, miz Here 1995. / [Disanv] (Luc'hskeudennet gant). - - KDSK_SAE_Lodad01A1228_P.jpg\n[Foto] Manifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_SAE_Lodad01A0752_P.jpg\n[Foto] Manifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_SAE_Lodad01A0751_P.jpg\n[Foto] Manifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_SAE_Lodad01A0750_P.jpg\n[Foto] Manifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_SAE_Lodad01A0749_P.jpg\n[Foto] Manifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_SAE_Lodad01A0748_P.jpg\n[Foto] Manifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_SAE_Lodad01A0753_P.jpg\n[Foto] Manifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_SAE_Lodad01A0754_P.jpg\n[Foto] Manifestadeg souten ha goulenn frankiz evit prizonidi breizhat toullbac'het. / [Disanv] (Luc'hskeudennet gant). - - KDSK_SAE_Lodad01A0474_P.jpg\n[Foto] Manifestadeg souten ha goulenn frankiz evit prizonidi breizhat toullbac'het. / [Disanv] (Luc'hskeudennet gant). - - KDSK_SAE_Lodad01A0475_P.jpg\n[Foto] Manifestadeg Stourm ar Brezhoneg (SAB) e Gwened ?, d'ar 4 a viz C'hwevrer 1995 ? Evit goulenn kaout muioc'h a vrezhoneg er skinwel. / [Disanv] (Luc'hskeudennet gant). - - KDSK_SAE_Lodad01B0038_P.jpg\n[Foto] Manifestadeg Stourm ar Brezhoneg (SAB) e Gwened. Evit goulenn kaout muioc'h a vrezhoneg er skinwel. / [Disanv] (Luc'hskeudennet gant). - - KDSK_SAE_Lodad01B0363_P.jpg\n[Foto] Manifestadeg. Tud o vanifestiñ er straedoù, e Roazhon. / [Disanv] (Luc'hskeudennet gant). - - KDSK_SAE_Lodad01A0958_P.jpg\n[Foto] Manifestadeg. Tud o vanifestiñ er straedoù, e Roazhon. / [Disanv] (Luc'hskeudennet gant). - - KDSK_SAE_Lodad01A0959_P.jpg\n[Pennad-Skrid-Testenn] Kañv. - René Vautier : Stourm dre ar c'hamera. / KOZTIOÚ Jeremi ; VAUTIER René (Dielloù) ; OLLIER Nicolas (Skeudennaouet gant). - Kelc'hgelaouenn : Bremañ, 02/2015. - pajennoù 18-19. - Bremañ (400)\nhttp://www.skolanemsav.com/publications/breman-400-02.2015.html ; http://www.skolanemsav.com/res/bremans/journ00046_articlepdf3.pdf?xxx=1431793443\n[Levr] Le Trégor debout : Une aventure humaine. / LE BOLZER Emmanuel ; GIMBERT Christophe (Rakskrid gant). - Ti-embann_Embanner : Éditions des Traboules, 2009. - 371 pajenn. - 944.12 Ln(LEB)\n[Levr] Les Années 1968 en Bretagne : Les mutations d'une société (1962-1981). / BOUGEARD Christian ; BOMBAIL Laure (Pajennaozañ gant). - Ti-embann_Embanner : Presses Universitaires de Rennes, 2017. - 304 fajenn. - 305.8K8(BOU)


Buhez ar Sent/1894/Joseph Kalasanz - Wikimammenn\nBuhez ar Sent/1894/Joseph Kalasanz\n◄ Zephirin Joseph Kalasanz Aogustin ►\nJoseph a erruaz e Rom er bloaz 1592, hag eno e kastizaz he gorf dre ar iun ha dre bep seurt pinijennou. Tremen a rea ann deiz hag ann noz o pedi hag o vedita ; en em lakaat a eure e breurieziou santel, hag ann dud paour a reseve kalz sikour diganthan, dreist holl pa vezent klanv pe zalc’het er prizoun. Enn eur mare m’edo ar vosenn e kear, ha ma varve ann dud ganthi evel kellien, ar zant-ma, evel sant Kamill Lellis, ne oue ket aoualc’h d’ezhan entent ouz ar re a veze taget gant ar c’hlenved heuzuz-se ha louzaoui ho gouliou ; samma a rea, ouspenn, ar c’horfou maro var he ziouskoaz evit mont he-unan d’ho enterri.\nGoude beza poaniet epad keit all a amzer da rei eunn deskadurez kristen d’ar vugaligou baour, sant Joseph Kalasanz a varvaz e peoc’h e Rom er bloaz 1648, oajet a zaouzek vloaz ha pevar-ugent. A benn kant vloaz goude, e oue kavet he galoun hag he deod enn ho fez, ha ker fresk ha biskoaz.\nAdtapet diwar « https://br.wikisource.org/w/index.php?title=Buhez_ar_Sent/1894/Joseph_Kalasanz&oldid=29784 »\nKemmoù diwezhañ degaset d'ar bajenn-mañ d'an 2 Gen 2012, da 11:36.


BlackBerry zo un hollad pellgomzioù hezoug smartphone, tabletennoù, ha servijoù krouet gant an embregerezh kanadian BlackBerry Limited (anvet Research In Motion, pe RIM). Evit ar pellgomzioù hezoug ez int savet bremañ gant TCL Communication (dindan an anv merk BlackBerry Mobile) evit ar bed, BB Merah Putih evit Indonezia hag Optiemus evit ar marc'had indian.\nBlackBerry 8820, BlackBerry Bold 9900 ha BlackBerry Classic\nE miz C'hwevrer 2017, BlackBerry Mobile en devoa embannet ar BlackBerry KeyOne, a voe brudet evit kaout un douchennaoueg gwir dindan ar skramm, gant ur bateri padus, hag ur savenn disheñvel eus an OS10.\nAr pellgomzioù hezoug gant BlackBerry doare Android zo reoù gant BlackBerry Motion. Ar pellgomzioù-se, gant ar re doare BlackBerry Aurora savet gant BB Merah Purih a zo deuet da vezañ linenn sevel diazez an embregerezh.\nAr c'hentañ pellgomz BlackBerry, ar stumm 850, a voe embannet e 1999 e München, en Alamagn.\nAdtapet diwar « https://br.wikipedia.org/w/index.php?title=Blackberry&oldid=1908509 »\nDernière modification le 5 Eos 2021, à 17:36\nKemmoù diwezhañ degaset d'ar bajenn-mañ d'an 5 Eos 2021, da 17:36.


Wikipedia:Burevidi - Wikipedia\nAr vurevidi war Wikipedia eo ar verourien gant ar galloud teknikel da envel implijerien evel merour, merour etrefas, pe bureviad, ha da reiñ ar statud bot d'un implijer pe d'e dennañ digantañ.\nMet ne c'hellont ket reiñ ar gwirioù a verour, a verour etrefas, pe a vureviad, d'un implijer all nemet ur wech prouet dre ur vot ez eo a-du an darn vrasañ eus implijerien ar gumuniezh gant seurt ober.\nEn hevelep doare, reiñ ur statud bot ne c'hello bezañ graet nemet en un doare ral ha prederiet. Ur perzh ret evit bezañ bureviad a zo doujañ da ali ar muiañ-niver ha bezañ gouest da zisplegañ kement dibab graet gant an den en un doare seven.\nAr vurevidi ne c'hellont ket tennañ ar gwirioù a verour, a verour etrefas, pe a vureviad. Kement-mañ ne c'hell bezañ graet nemet gant ar stewarded, tud dizalc'h eus neb wikipedia dilennet bep bloaz.\nBurevidi war ar wikipedia brezhonek[kemmañ ar vammenn]\nEvit poent, n’ez eus hini ebet. Pa vez ezhomm reiñ gwirioù e koulenner ouzh ar stewarded hen ober.\nEzburevidi[kemmañ ar vammenn]\nSellet ivez[kemmañ ar vammenn]\nListennad an implijerien gant ar gwirioù a vureviad\nAdtapet diwar « https://br.wikipedia.org/w/index.php?title=Wikipedia:Burevidi&oldid=1986367 »\nKemmoù diwezhañ degaset d'ar bajenn-mañ d'an 15 Ebr 2022, da 19:28.


Fuzuli (فضولی, Fużūlī) a oa anv-pluenn ar barzh turk Muhammad bin Suleyman (محمد بن سليمان) (c. 1483–1556), barnet alies evel unan eus ar skrivagnerien vrasañ eus hengoun an Divan. E varzhonegoù a skrivas e teir yezh : azeri, farsieg hag arabeg.\nKrediñ a reer ez eo ganet er pezh a zo Irak hiziv pa oa renet ar vro gant Ak Koyunlu, moarvat e Karbala pe an-Najaf. Ezel e oa e e familh eus ar meuriad Bayat. Un deskadurezh vat eñ-doa bet, war a seblant. Abred-kenañ e oa kroget d'ober barzhonegoù.\nGoude ma oa bet aloubet Irak gant Suleiman Iañ e esaeas Fuzuli mont da varzh lez met c'hwitañ a reas. Mervel a reas e 1556 e-pad ur c'hleñved-red e Karbalā.\nAdtapet diwar « https://br.wikipedia.org/w/index.php?title=Fuzûlî&oldid=1764940 »\nKemmoù diwezhañ degaset d'ar bajenn-mañ d'an 23 Eos 2017, da 12:56.


Pal pennañ ar gevredigezh zo sikour ged ar yezherion implijiñ o yezh àr ar pemdez hag e kement degouezh zo, ha pa vehent micherel pe brevez.\nAweid tizhiñ ar pal-se e c'hello diorren benvegoù yezh diazezed àr deknologiezhioù ar c'helaouiñ hag ar c'hehentiñ (TKK) ; kannig stummadurioù àr vicherioù yezh, ar c'hehentiñ hag hentennoù kehentiñ, implij ar benvegoù diorroed geti ha c'hoazh ; kas enklaskoù sokioyezhoniel hag enklaskoù marc'had da benn, doc'h an doberioù.\nHeb keveziñ doc'h ar pezh a zo dija ha doc'h ar pezh a vez gwraed ged kevredigezhioù arall e c'hello iwez sevel dafar pedagogel nevezus evid ar yezhoù e kement feson a c'hello boud efedus : embann, steuñvoù kelenn, TKK ha kement zo.\nDavid ar Rouz eo prezidant ar gevredigezh.\nUr chomlec'h hebken : penn [e] roued.bzh !\nAr ragtres kentañ kased da benn ged ar gevredigezh zo ar sawenn bev.bzh. Kenarganted eo ged ar Redadeg ha diorroed ged an ajañs GroupLive. Deoc'h da vevaad kumuniezh ar vrezhonegerion, bremañ !\nLakaad ur lec'hiad enlinenn n'eo ked trawalc'h, avad, aweid boud sur e pado ar servij. Kendalc'hen a raomb da labourad àr ar ragtres-mañ, neuze, aweid ma vo doc'h doberioù an implijerion, aweid ma vo anezhoñ e yezhoù arall hag e gallaoueg da gentañ-penn, ha betag ma vo an emrenañ posubl a-fed argant.\nMez ragtresoù arall a zo é c'hortoz o zro, sur ! Kelaoued e vehed àr ar bajenn-mañ pa vo raed boulc'hed unan arall. Gelled a rit kas deomb ho soñj iwez.\nRoued a gannig servijoù liammed d'an troiñ ha d'ar c'hlaskerezh e-dan an anw koñvers Tro ha Distro. Kit d'ar lec'hiad-se ma faot deoc'h goûd hiroc'h.\nEntaned oc'h ged ragtresoù ar gevredigezh hag e ta c'hoant deoc'h da zibab da venn eh ay ho tailhoù ? Èl mand eo ledan talvoudegezh ar gevredigezh, da lâred eo ne labour ked aweid e izili hebken (d'intérêt général e galleg), e c'hellehed diskontiñ 66 % ag ho tonezon diàr an tailhoù a zleit d'ar Stad. Kasit ur gerig deomb (penn [e] roued.bzh), ged ar mod ma kasehed an argant hag e vo kased deoc'h an titour rekis. Kentiñ ma ni 'bo resewed an donezon e vo kased deoc'h un testoni aweid melestradur an tailhoù.


Pajenn:Sales - Introduction d’ar Vuez devot.djvu/315 - Wikimammenn\nPajenn:Sales - Introduction d’ar Vuez devot.djvu/315\nprezec a so ur speç a vuntr ; rac teir buez hon eus ; ar vuez spirituel, pehini a gonsist e graç Doue ; ar vuez corporel, pehini a gonsist en ene ; hac ar vuez civil, pehini a gonsist er reputation. Ar pec’het a lam digueneomp ar guenta buez, ar maro a lam digueneomp an eil, hac an droug-prezec a lam digueneomp an drede : mæs nep a zroug-prezec a gustum gant un taul teaud hep-quen ober tri muntr, dont a ra da laza e ene hac ene nep er c’hleo dre ur muntr spirituel, hac e lam ar vuez civil digant an hini ma troug-prezec anezàn. Rac, evel a lavare Sant Bernard, hac an hini a zroug-prezec, hac an hini a gleo droug-prezec o deveus o daou an Diaoul ganto, mæs unan en deveus-èn en e deaud, hac un all. en e scouarn. David o coms eus an droug-prezeguerien a lavar evellen ; lemmet o deveus o zeaud, emezàn, evel hini ar Sarpant. Hoguen ar Sarpant en deveus un teaud forc’het a zaou vec, evel a lavar Aristot ; ha toudememes eo hini nep a zroug-prezec, pehini gant un taul pic hepquen a zeu da ampouesoni discouarn nep er c’hleo, ha reputation nep ma coms anezàn.\nMe ho suppli eta, Philotee, na zeuot jamæs da zroug-prezec eus a zen na directamant nac indirectamant. Liquit evez na impossac’h ha na damallac’h faussamant crim na pec’het ebet da zen, ha na zisculiac’h ar cri-\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/315&oldid=118508 »\nKemmoù diwezhañ degaset d'ar bajenn-mañ d'an 7 Eos 2018, da 15:54.


Buhez ar Zent. pages 225, 226, 227. Encyclopédie Marikavel.\npages 225, 226, 227\nPempvet devez warn-ugent a viz Meurz\nGouel ar C'helou Mat\nEn amzer-ze, êl Doue a ziskennas eus barr an nenv, daved eur werc'hez he hano Mari, neve dimezet d'eur c'halvez, e hano Jozef, hag e komzas outi evellen :\n— Me ho salud, leun a c'hras, an Otrou Doue zo ganac'h.\nAr werc'hez a oe strafuilhet. El ar c'helou mat a lavaras d'ezi :\n- N'ho pezet aon ebet, Mari; lakat a refet er bed eur mab, hag e hanvan a refet Jezuz. Hennez a vezo bras, hag e rouautelez a bado da viken.\n- Penôs, emezi, e tigouezo an dra-ze ? Ma fried ha me a vev evel breur ha c'hoar.\n- Ar Spered-Santel, eme an êl, a ziskenno warnoc'h, ha galloud an hini a zo dreist an holl a baro ' us d'ac'h. Setu perak an hini a c'hanfet a vezo galvet Mab Doue. Elisabeth, ho kinitervez, daoust d'ezi da vezan war an oad, a zo dougerez c'houec'h miz zo, rak n'eus netra dreist da c'halloud an Otrou Doue.\nMari a respontas da gannad an nenv :\n- Ecce ancilla Domini; fiat mihi secundum verbum tuum : Setu aman servijerez an Otrou ; ra vezo grêt herve ho lavar.\nAn êl a dec'has en uhelder an nenv, ha kerkent an Itron-Varia a deuas da vezan mamm, hep paouez da vezan gwerc'hez.\nD'an neve-amzer, ar gwe a zo dudius da welet gant o gwiskadou bleun rnarellet; pa deu an diskar-amzer, o frouez alaouret a ro d'eze eur gaerder neve, mes kollet o deus o gened kentan.\nMari, daoust d'ezi da vezan mamm, a viras bleuniou kaer he gwerc'hded, kaeran burzud a welas biskoaz ar bed.\nKement-se a c'hoarvezas en eur gêrig eus ar Galile, hanvet en yez ar vro Nazareth, da lavaret eo, «kêr ar bleuniou. » N'eus kelou ebet eus ar gêrig-ze, nag en Testamant koz, nag en skridou an istorier Jozef, ar pez a ziskouez eo ar Werc'hez Vari an hini he deus roët d'ezi ar vrud he deus breman dre bevar c'horn ar bed.\nEn amzer-man, Nazareth n'eo nag eur gêr gaer, nag eur gêr vras, mes, daoust da ze, eo unan eus ar c'hêriou muian karet gant ar gristenien. War al lec'h ma lavaras an êl d'ar Werc'hez e oa dibabet evit bezan mamm da Zoue, zo bet savet, dre urz an impalaer Konstantin, eun iliz eus ar goantan, en penn kentan ar pevare kantved.\nLaeret ha hanter-ziskaret gaot ar Vuzulmaned, war-dro an dekvet kantved, e oe adsavet gant ar groazourien. Diskaret eun eil gwech, er bla 1263, e oe adsavet a neve er bla 1620.\nTadou eus a Urz sant Fransez a deuas er mare-ze da chom da Nazareth, hag i eo o deus bet laket ober ar pez-labour kaer a weler eno breman, hag a zo ennan ter iliz, an eil war c'horre eben. An hini dindan douar eo ar zantelan, ar gwellan dalc'het hag ar braoan kempennet. War ar vein marbr a zo oc'h ober he leuren, e lenner ar ger-man : « Et Verbum caro factum est : Mab Doue a zo en em c'hrêt den. »\nMes n'eo ket red mont d'ar Galile, evit kaout treo da zigas sonj d'imp eus burzudou dispar Nazareth. Tôlennou a zo dre holl, a weler warneze ar Werc'hez Vari daoulinet er beden, ha diraki, en e zav, an êl Gabriel, eul lilien wenn gantan en e zorn. Eur gouel a rêr bep bla, en miz meurz, hag an Anjelus a zon ter gwech bemde en o enor.\nAn Ave Maria hag an Anjelus\nBurzud Mab Doue en em c'hrêt den en korf ar Werc'hez Vari a ve digaset sonj anezan, alïesoc'h eget bemde, dre an Ave Maria ha dre an Anjelus.\nI. — An Ave Maria eo ar gaeran peden en enor d'ar Werc'hez, evel m'eo ar Bater ar gaeran peden en enor da Zoue.\nAl loden gentan eus an Ave Maria a zo enni komzou an èl Gabriel ha re santez Elisabeth. An eil loden n'eus enni nemet komzou an Iliz savet ganti en Ephes, er bla 431, pa oe kondaonet, Nestorius.\nII. — An Anjelus a zo, evel pa lavarfen, eur ganaouen, tri goublad enni, gant an Ave Maria da ziskan; ar pab Yan XXII eo en deus hen savet (1316-1334).\nEr bla 1095, ar pab Urban II, pa deuas da Glermont da embann brezel ar Groaz, a alias ar gristenien da lavaret ter Ave Maria, ouz son ar c'hloc'h, bep noz, evit tennan bennoz ar Werc'hez war ar groazourien : setu penôs e teuas ar c'hiz da zon kloc'h an noz.\nEr bla 1368, e teuas ar c'hiz da zon kloc'h an de. D'an de kentan a viz mae 1472, ar roue Louis XI a c'hourc'hemennas son ar c'hloc'h, da greiste, dre ar Frans a-bez, en enor d'ar Werc'hez; setu penôs eo bet deut, a nebeudou, ar c'hiz dre ar bed kristen da zon ar c'hleier ter gwech bemde en enor da Vamm Doue.\nPa glevas, evit ar wech kentan, salud an èl Gabriel, e konsevas Mab Doue en he c'horf sakr, ha breman, bep gwech ma sav betek enni, eus an douar, ar memes komzou, he c'halon a drid gant levenez o sonjal en heur vurzudus ma teuas da vezan merc'h muian-karet Doue an Tad, pried ar Spered-Santel ha mamm Salver ar bed.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/385 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/385\nmi en ho calon d’an Aotrou ; (20) rentit grasou bepred evit pep tra da Zoue an Tad, en bano hon Aotrou , Jesus-Christ. (21) Plegit an eil d’egüe en doujans Doue.\n(22) Gragez, plegit d’ho priejou, evel d’an Aotrou, (23) rag an ozac’h eo pen ar vreg, evel ma’z eo ar C’hrist ive ar pen euz an Iliz, pehini eo he gorf, euz a behini ez eo ar Zalver. (24) Hogen, evel ma’z eo an Iliz sentus ouz ar C’hrist, ra vezo ive ar gragez sentus euz ho friejou en pep tra. (25) Goazed, karit ho kragez, evel ma hen deuz ar C’hrist ive karet an Iliz, hag ez eo en em roet he-unan evithi ; (26) evit he zantifia, o veza purifiet anezhi gant ar vadiziant a zour, dre he c’her ; (27) evit lakaad anezhi da zond dirazhan eun Iliz leun a c’hloar, hep tarch e-bed, na roufen, na netra euz ar seurt-se, mes eun Iliz santel ha divlam. (28) Evel-se eo e tle ar goazed karet ho gragez evel ho c’horfou ho-unan. An hini a gar he vreg, en em gar he-unan. (29) Rag den n’hen deuz biskoas kemeret kaz ouz he gorf he-unan, mes hen maga, hag hen antreteni a ra, evel ma her gra an Aotrou e-kenver an Iliz ; (30) rag ni a zo an izili euz he gorf, o veza euz he gig, hag euz he eskern. (31) Abalamour da ze an den a guitai he dad hag he vam, hag en em unano gant he vreg ; hag ho daou ne vezint nemed eur c’hig hep-ken. (32) Ar myster-ze a zo braz ; divarben an Iliz hag ar C’hrist eo e komzan. (33) Rag-se, ra zeui pep hini ac’hanoc’h da garet he vreg evel-d’han be-unan, hag ar vreg da respeti he goaz.\nBUGALE, sentit ouz ho tadou hag ouz ho mamou hervez an Aotrou ; rag kement-se a zo just. (2) Henor da dad ha da vam ; (hennes eo ar gourc’hemen kenta hen deuz eur bromessa) ; (3) evit ma vezi eürus, ha ma vevi pell var an douar. (4) Ha c’houi tadou, na hegazit ket ho pugale, mes savit anezhe en deskadurez hag en kelennadurez an Aotrou.\n(5) Servicherien, sentit ouz ho mistri hervez ar c’hig gant doujans ha gant aoun, gant lealded a galon, evel ouz ar C’hrist ; (6) n’e ket en eur servicha anezhe dirag ho daoulagad hep-ken, evel pa vec’h o klask plijoud d’an dud, mes oc’h ober bolontez Doue a galon vad, evel servicherien ar C’hrist ; (7) o servicha gant\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/385&oldid=125510 »


Guirionéeu ag er Religion/Chapistr 16 - Wikimammenn\nGuirionéeu ag er Religion/Chapistr 16\n◄ Er péhèd e hra anquin ha disinour de Zoué. Er haz en dès Doué doh er péhèd. Punition er péhèd. ►\ner haz en dès doué doh er péhéd.\n1° N’en dès meit er péhèd hag e vérit caz en Eutru Doué : en ihuern memb n’en dé quet casseit guet Doué, rac Doué n’en dès chet caz doh er péh e houlen é justice ; hag é justice e houlen ma vou un ihuern. Caz en Eutru Doué doh er péhèd e zou quer bras èl mé ma é garanté eit-hou é hunan, hag a pe hellehé bout hemb caz doh er péhèd, é vehé gronce énep dehou ean-memb, é gùirioné Doué. Rac mé ma en ol vad, ne hel bout meit contrel d’er péhèd, péhani zou droug ; rac mé ma er reihtæt parfætant, er santeleah ihuellan, ne hel bout meit contrel d’er péhèd, péhani zou un diréglemant hag un disordr forh contrél d’é santeleah. Doué ne hellou jamæs cârein er péhèd, ha Doué ne hellou jamæs en devout caz doh-t-hou é hunan ; raccé er haz en dès Doué doh er péhèd e zou ur haz necessær, ur haz éternel, ur haz drest en ol caz.\n2° Er huirioné-zé e hra d’ein comprenein é telian cassat er péhèd a me ol nerh, ha ne talhuou d’ein de nitra hum hlorifiein a vout de Zoué hag én é hræce, mar dé er péhèd marhuel ém halon. Er péhèd ne hel quet tostat de drôn en Eutru Doué, na cavouèt léh én nean ; ér guis-cé ehué Doué ne hel quet chom dré é garanté én ur galon é péhani é ma er péhèd. Gùir-é enta penaus é on anemis de Zoué, ha casseit guet Doué, mar mès er maleur de vout ér péhèd.\nHà ni e gompren péh quer blaouahus-é er stad-cé ? Gùélet e zou bet tud a galité é verhuel guet chagrin, rac m’ou doé collet græce vad ou frince. Allas ! petra e zougeamb-ni ar en doar, ma ne zougeamb quet mal-hræce un Doué ? Bout casseit guet Doué e zou un droug e zeliamb dougein mui eid en ihuern memb ; rac n’en dès nitra calettoh én ihuern eit n’en dé bout casseit guet Doué, ha ne vehé quet mui un ihuern a pe vehé caranté Doué inou.\nNe vou nitra ér bed e hrei quement a gaz t’ein èl er pèhèd. Ha bamdé me houlennou guet Doué ma pligeou guet-hou cresquein én-an er haz-cé quer requis. Men Doué, reit-t’ein er græce de vout perpet prest de souffrein tout ér vuhé-men nameit er péhèd.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_16&oldid=90906 »


Ai‘ta! » “Breizh Washing” Loïg Chesnais-Girard: Ur c’hazetenner galvet d’an archerdi !\nE 2018 e oa bet aozet un oberenn arouezel war unan eus busoù Rannvro Breizh gant ar strollad Ai’ta ! Lakaat « Breizh Washing » Loïg Chesnais-Girard war wel e oa ar pal. Livet e oa bet neuze ur c’harr-boutin gant livaj dour. Ne oa ger brezhoneg ebet war ar c’hirri-boutin Breizh Go d’ar c’houlz-se, na kemenadennoù dre gomz e brezhoneg, ha n’ez ae ket politikerezh yezh ar rannvro war-raok. Frouezhus e oa bet an oberenn rak ez eus brezhoneg skrivet war ar busoù Breizh Go e Penn-ar-Bed bremañ. Daoust da-se n’eo ket aet ar politikerezh yezh war-raok. Gwasoc’h zoken, treut-tre eo programm Loïg Chesnais-Girard evit an dilennadegoù o tont. N’eus pal sifret ebet. Penaos mont war-raok en un doare sirius mod-se ?\nDegas a reomp da soñj ivez e c’houlenn Ai’ta ! Abaoe 15 bloaz bremañ brezhoneg dre gomz en trenioù hag en tiez gar, e-giz ma vez klevet Okitaneg e tren-buzuk Tolosa. Gant ar vretoned e vez paeet an trenioù hag an tiez-gar, reizh eo hor goulenn eta.\nUr c’hemenn diwall hon oa kaset e 2018 e-keñver politikerezh yezh Loig Chesnais-Girard. Daoust da-se ez eus bet galvet meur a stourmer d’an archerdi, goude ma ‘z eo bet douget klemm gant Rannvro Breizh.\nUr c’hazetenner eo a zo bet galvet zoken diriaou trement abalamour m’en deus heuliet an oberenn ! Da betra e c’hoari ar Rannvro gant kement-se ? Grevus eo pa vez galvet kazetennerien en un demokratelezh!\nDegas a ra Ai’ta ! da soñj o deus ar gwir ar c’hazetennerien heuliañ darvoudoù, harzoù-labour, manifestadegoù, hep bezañ direnket. Ur redi eo zoken evit bevañ en ur gevredigezh seder.\nPegoulz e paouezo an arloup-se a-enep kazeterien ha difennerien ar brezhoneg ?\nDaoust hag e c’hoari dre guzh Loïg Chesnais-Girard etre diskleriadennoù brav eus un tu ha obererezhioù rust eus an tu all ?\nDaoust hag eo Yvan ar Mevel, rener kabined galloudus Loïg Chesnais-Girard ha brudet evit bezañ a-enep ar brezhoneg hag a vag an aergelc’h amyac’h-se ?\n« Devomp ar Vonreizh !\nTi-Kêr Gwened : Ul logo divyezhek profet get Ai’ta! »